Borba protiv korone – izgovor vlasti za antievropsku retoriku - European Western Balkans\nAutor Sofija Popović 02. 04. 2020. 02. 04. 2020.\nZvanični Beograd zaoštrio je retoriku prema Briselu, nakon što je EU najavila restrikciju i limitiranje izvoza medicinske opreme van teritorije EU. Na konferenciji 15. marta kada je uvedeno vanredno stanje u Srbiji, predsednik Aleksandar Vučić označio je Kinu kao “jedinu koja može da pomogne Srbiji” i kao državu u koju se polažu najveće nade. Tom prilikom, predsednik je kao reakciju na restrikcije koje je najavila EU poručio da “ne postoji velika međunarodna, niti evropska solidarnost”, nazvavši je i “bajkom na papiru”. Tako je retorika srpskih zvaničnika, po nekim ocenama, prešla put od „sedenja na dve stolice“, formalno opredeljene za EU – do otvorenijeg sukoba sa Zapadom.\nOvakav nastup predsednika naišao je na brze reakcije Brisela.\n“Ovo nije vreme za polemiku niti za neutemeljene optužbe. Evropska unija je glavni donator, investitor i trgovinski partner regiona Zapadnog Balkana”, rekla je za list Danas portparolka Evropske komisija Ana Pisonero.\nOna je podsetila da od 2014. godine Evropska unija izdvaja preko milijardu evra za podršku Zapadnom Balkanu. Kada je u pitanju Srbija, Pisonero je dodala da je EU za Srbiju uvek bila tu i u najtežim vremenima.\n“Tokom i nakon poplava 2014. EU je pomogla izdvajanjem 180 miliona evra, ili tokom migrantske krize 2015, dajući više od 100 miliona evra”, rekla je Pisonero.\nDa je EU za Srbiju tu ne samo u teškim vremenima, podsetio je i Ambasador Delegacije EU u Srbiji Sem Fabrici. Najavljujući nekoliko dana kasnije hitno odobravanje Srbiji 7,5 miliona evra bespovratnih sredstava za borbu protiv koronavirusa, Fabrici je istakao da je u prethodnih 20 godina EU donirala više od 200 miliona evra i dala kredite u iznosu i od 250 miliona evra da bi sistem zdravstvene zaštite u Srbiji bio jači. Tako, donacijama Evropske unije obnovljeno je 20 kliničkih centara, Institut za virusologiju Torlak, kupljena oprema Infektivnoj klinici i dr.\nUprkos tome što je Evropka unija drži budžetski kontitnuitet u pomoći Srbiji već 20 godina, prema brojnim istraživanjima javnog mnjena, građani u Srbiji nemaju percepciju o toj pomoći. Tako četvrtina ljudi u Srbiji misli da Rusija pruža veću finansijsku pomoć Srbiji od Evropske unije.\nPrema istraživanju Biroa za društvena istraživanja (BIRODI) „Svet u medijima“, negativan i neutralan tonalitet prema Evropskoj uniji dominiraju u srpskim medijima. Prema alternativnom izveštaju Krovne organizacije mladih (KOMS), negativni trendovi o EU prisutni su i kod mladih ljudi, a problem evroskepticizma kod mladih leži u načinu na koji se u medijima, ali i od strane donosioca odluka EU predstavlja. Antievropska kampanja dodatno je pojačana izjavama zvaničnika u doba borbe protiv COVID-19.\n„Antievropska kampanja kod nas je prisutna dosta dugo od strane državnih funkcionera, tako da je ova korona došla kao izgovor za to”, kaže za EWB potpredsednik Evropskog pokreta u Srbiji (EPUS) Vladimir Međak.\nOn ističe da čak i ako se gleda visina donacija i u ovoj situaciji izazvanoj virusom COVID-19, najveća pomoć je došla iz Evropske unije.\n„Problem je u tome što kad sa jedne strane mi nešto kupimo, a to se prikaže kao pomoć, a onda sa druge strane kad nešto dobijemo od EU, to se ne prikaže uopšte. Neko očigledno uzima zdravo za gotovo 200 miliona evra godišnje, što računato od 2001. godine, znači 4 milijarde evra, bespovratnih sredstava dobijenih od EU”, objašnjava Međak.\nOn naglašava da Evropska unija prema Srbiji ima budžetsku konstantu već 20 godina i da se u projekte i Srbiji svake godine šalje preko 200 miliona evra iz različitih programa, projekata i fondova EU.\nMeđak ocenjuje da vlasti u Srbiji računaju i podrazumevaju na pomoć od 200 miliona evra godišnje od strane EU, ali kada bi Srbija ostala bez tih sredstava onda bi verovatno videla koliko je značajna ta pomoć.\n“Korona jeste izgovor za antievropsku propagandu, ali treba jasno reći da je svaka pomoć dobrodošla u ovom trenutku i treba biti zahvalan svima, i Kinezima i Norvežanima i EU ali i onima koji će nam tek pomoći”, kaže Međak, dodajući da se ne može zbog ovakvog jednog događaja menjati spoljnopolitička orijentacija zemlje, pogotovo ako može imati dugoročne posledice.\nPotpredsednik EPUS-a ne isključuje mogućnost da je ovakav narativ o EU jeftino kupovanje političkih poena za unutrašnje potrebe vlasti u Srbiji.\n“Kada se ovo završi postaviće se pitanje šta se dešavalo za vreme korone. Pitanje će biti da li je neko u Srbiji računao da će Evropska unija biti u ozbiljnim internim problemima narednih godina pa se neće baviti Srbijom, pa je onda sve ovo bilo jeftino kupovanje poena na domaćoj političkoj sceni. To će se videti kada se sve završi”, objašnjava Međak.\nKoliko je EU pomogla Srbiji do sada u borbi protiv COVID-19?\nKako su za Radio Slobodna Evropa iz Ministarstva za evropske integracije naveli, ovo po stavkama znači da je Srbiji na raspolaganju 15 miliona evra za hitne potrebe iz tekućih programa i ugovora u okviru Programa Organizacije Ujedinjenih nacija za razvoj (UNDP) i Kancelarije Ujedinjenih nacija za projektne usluge (UNOPS), da se sagledava mogućnost korišćenja 21 milion evra iz Programa za podršku evropskim integracijama, kao i da se dodatna sredstva od 57.6 miliona evra, opredeljena za projekte koji nisu počeli, preusmere za podršku srpskom zdravstvenom sistemu i prevazilaženju socioekonomskih posledica krize izazvane pandemijom koronavirusa.\nSem Fabrici, šef Delegacije EU u Srbiji, i ministarka za evropske integracije Jadranka Joksimović, prethodno su u Beogradu 20. marta potpisali sporazum kojim se obezbeđuje 7.5 miliona evra bespovratne pomoći Evropske unije, od čega je milion namenjen za dopremanje medicinske opreme, koja spada u generalni paket od 94 miliona.\nVladimir Međak ističe da je prenamena IPA fondova znak da EU želi da pomogne Srbiji, kao i da je značajno to što će Srbija imati pristup Fondu za medicinska sredstva koji je otvoren za države članice, ali je proširen za države koje vode pregovore: Srbiju, Crnu Goru, Albaniju i Severnu Makedoniju.\nNeophodna veća vidljivost pomoći Evropske unije Srbiji\nKao posledica širenja negativnih narativa, lažnih vesti i negativne kampanje o Evropskoj uniji, četvrtina građana Srbije misli da je najveći donator Srbiji Rusija. Vladimir Međak smatra da bi Evropska unija nakon ove krize morala da bude vidljivija za građane Srbije.\n„Ako se to ne desi, to znači da Evropska unija zaista nema koncept sopstvenog predstavljanja i promocije. Jer, vi ulažete u jednu zemlju milijarde evra a onda se to nigde ne vidi i još vas dovode na stub srama i predstavljaju kao nekoga ko neće da pomogne“, kaže Međak.\nOn objašnjava da, ukoliko se ne promeni način na koji se sa građanima komunicira o EU, to će postati ozbiljan problem u procesu pregovaranja.\n„U novoj metodologiji pristupnih pregovora koju je EU usvojila pre par dana, jasno se kaže da će elite država Zapadnog Balkana biti u obavezi da građanima predstave šta Evropska unija radi i da će EU tu biti mnogo vidljivija. Dakle taj rečnik i komunikacija sa građanima će morati da se promeni prema novoj metodologiji ili će to jednostavno postati sastavni deo pristupnih pregovora jer će onda loša komunikacija ulaziti u godišnje izveštaje. Ja želim da se javno priča o tome šta je Evropska unija uradila, a šta nije uradila. Da se izađe iz domena mitova i legendi o EU“, zaključuje Međak.\nBliski odnosi Srbije sa Kinom i Rusijom i ranije su često bili predmet kritika zvaničnika i EU, uz slanje jasne poruke da će Srbija, u procesu evrointegracija, morati da usaglasi svoju spoljnu politiku sa ostalih 27 država članica. Možda bi vlasti trebalo da pokažu više entuzijazma kada je u pitanju odnos prema EU i pokušaju da u institucijama EU pronađu svog saveznika.\nCOVID-19Evropka unijaSem FabriciVladimir Međak


DOMAĆA SAJBER ODBRANA | Galaksija Nova\nDOMAĆA SAJBER ODBRANA\nSajber bezbedni (Vikipedija)\nCentar za primenjenu matematiku i elektroniku obeležio je nedavno pola veka od osnivanja, a svečanosti u Domu Vojske prisustvovali su načelnik Generalštaba Vojske Srbije, general Ljubiša Diković i državni sekretar u Ministarstvu odbrane Nenad Nerić.\nDržavni sekretar, Nenad Nerić podsetio je na istorijski značaj upotrebe kriptografije na našim prostorima za vojne i diplomatske potrebe.\n„Tokom pola veka postojanja, Centar je uspešno održavao korak sa savremenim svetskim kretanjima u oblasti kriptografije i u najtežim uslovima iznalazeći kvalitetna rešenja i obezbeđujući kriptografsku zaštitu informacija koje se prenose telekomunikacionom sistemu”, rekao je Nerić.\nrešenja moraju biti razvijena\n(Pukovnik Dragan Trivić)\nOn je rekao da su znanja i sposobnosti zaposlenih u Centru doprineli kvalitetnoj i pouzdanoj kriptografskoj zaštiti informacija, kako za potrebe Ministarstva odbrane, tako i za potrebe drugih državnih organa, omogućujući im nesmetano funkcionisanje i u najosetljivijim situacijama.\nNačelnik Centra za primenjenu matematiku i elektroniku, pukovnik Dragan Trivić rekao je da je ustanova formirana 5. maja 1967. godine, ističući da je u svom pedesetogodišnjem postojanju i radu Centar uspešno realizovao naučnoistraživačke zadatke u oblasti kriptologije, razvijajući i verifikujući sopstvena kriptološka rešenja.\n„Svedoci smo sve većeg i neprekidnog razvoja telekomunikacionih i informacionih tehnologija, a sve više poslova i aktivnosti odvija se posredstvom elektronskih komunikacija. Na taj način se povećavaju opasnosti koje prete iz sajber prostora i postavljaju sve veće zahteve u pogledu zaštite informacija”, rekao je Trivić.\nOn je rekao da primenjena kriptološka rešenja moraju biti razvijena sopstvenim snagama, i pored složenih teorijskih i praktičnih uslova i izazova, jer samo sopstvena rešenja obezbeđuju potrebnu sigurnost.\nNa svečanosti su uručena i priznanja državnim i privrednim organizacijama koje su u prethodnim godinama pružale veliku i nesebičnu pomoć i izlazile u susret potrebama i zahtevima Centra.


Upoznaj Austriju - program kulturne razmene - Centar za afirmaciju i razvoj\nPočetna / Kulturne razmene / Upoznaj Austriju – program kulturne razmene\nUkoliko ste ljubitelj Austrije, njene kulture, jezika i maštate o tome da provedete neko vreme u ovoj prelepoj zemlji ovo je program za vas. Upoznaćete austrijsku kulturu i naučićete nemački jezik boraveći u Austriji 12 meseci uz besplatan smeštaj i hranu u nemačkoj porodici, džeparac, i besplatan kurs nemačkog. Projekat realizujemo u saradnji sa našim partnerskim organizacijama iz Austrije.\nCilj projekta je da ljudima sa naših prostora pružimo priliku da nauče njemački jezik i upoznaju austrijsku kulturu. Uz pomoć ovog projekta možete da proširite radno i životno iskustvo, steknete nova poznanstva i usavršite njemački jezik.\npoznavanje njemačkog jezika – A1 nivo\nboravak u Austriji 12 mjeseci\ndžeparac od 540 evra mjesečno\npokrivanje pola troškova kursa njemačkog jezika


Mozzart donirao opremu Savezu za cerebralnu i dečiju paralizu - mediji.net\nMozzart donirao opremu Savezu za cerebralnu i dečiju paralizu\nSekretar Dilbera Sarajlić: Želimo da olakšamo život našim članovima i omogućimo im radno angažovanje\nVeć u prvim danima 2021. nastavljaju se društveno odgovorne aktivnosti kompanije Mozzart. Humanitarne akcije nizale su se i tokom praznika, a na srpsku Novu godinu u Savez za cerebralnu i dečiju paralizu Beograda stigla je oprema za Radni prostor za osobe sa invaliditetom.\nOvaj centar je socio-humanitarna nevladina organizacija koja okuplja oko 1.100 osoba sa posledicama cerebralne i dečije paralize sa teritorije...\nOd Mozzarta za malog Mocarta – srpsko čudo od deteta dobilo klavir!\nNa međunarodnim takmičenjima zovu ga mali Mozart, a kompanija Mozzart je poznata po tome da ima „apsolutni sluh“ za talente i podržava ih u razvojnom putu ka izuzetnosti. Ovoga puta pomogla je osmogodišnjem kompozitoru iz Srbije Andreju Stojanoviću, koji sa porodicom živi u Oslu. U njihov dom stigao...\nVeč četiri i po godine svakog dana poznate ličnosti sastavljaju plemenite listiće, a dobici se po njihovoj želji usmeravaju na adrese fondacija za lečenje dece, brojnih udruženja, centara, bolnica\nVUČIĆ SE ZAHVALIO KRALJU BAHREINA NA DONACIJI SRBIJI: Medicinska oprema koju ste nam poslali predstavlja znak prijateljstva i velikodušnosti Kraljevin\nPredsednik Republike Srbije Aleksandar Vučić uputio je kralju Bahreina NJ.V. Hamadu bin Isi bin Salmanu Al-Kalifi pismo, u kojem se, između ostalog, kaže:\nPredsednik Srbije Aleksandar Vučić zahvalio je danas kralju Bahreina, Hamadu bin Isi bin Salmanu Al-Kalifi pismo pomoći u medicinskoj opremi, koju je ta zemlja poslala Srbiji\nBahrein poslao medicinsku opremu u Srbiju\nAvion sa donacijom Bahreina Srbiji u borbi protiv korone sleteo je danas na beogradski aerodrom 'Nikola Tesla', gde ga je dočekala premijerka Ana Brnabić. Kako je iz Vlade saopšteno, Bahrein je donirao medicinsku opremu i ovo je jedna od najvećih pojedinačnih donacija od početka pandemije.


Novogodišnji koktel Akademije fudbala Lazarevac | GEM info\nNovogodišnji koktel Akademije fudbala Lazarevac\n9. januara 2020. Redakcija 0 Comments\nAkademija fudbala Lazarevac, povodom novogodišnjih i božićnih praznika, organizovala je drugu godinu zaredom koktel u holu Centra za kulturu Lazarevac. Akademija fudbala Lazarevac postoji više od godinu i po dana a njen cilj je da se deca nauče pravim vrednostima i usmeravaju ka zdravim stilovima života. Ovom prilikom deci su uručeni novogodišnji paketići, a rukovodstvo Akademije svojim sugrađanima je poželelo uspešnu 2020. godinu.\nKoktel za mlade fudbalere i njihove roditelje organizuje se drugu godinu zaredom i dobra je prilika da se sumiraju rezultati. Akademija fudbala Lazarevac postoji skoro dve godine a njen predsednik Zoran Stoisavljević kaže da je zadovoljan radom u protekloj godini, te da je, zajedno sa sekcijama iz Arapovca i Junkovca broj mališana udvostručen pa Akademija broji više od 130 polaznika. Za sve njih ovom prilikom organizovana je podela novogodišnjih poklona koju je finansiralo rukovodstvo Akademije.\nCilj Akademije fudbala je da afirmiše zdrave stilove života i animira mlade da se bave sportom. Pored samog fudbala, deca pohađaju časove plivanja, engleskog jezika, veronauke i korektivne gimnastike, koji se održavaju u Sportsko rekreativnom centru “Kolubara”. U narednom periodu planiraju se seminari o zdravoj ishrani dece, a tokom aprila meseca u saradnji sa Fudbalskim klubom Partizan biće sproveden crno – beli vikend.\nNakon kratke pauze zbog novogodišnjih i božićnih praznika, Akademija nastavlja sa radom, a prvi časovi i treninzi počeće u nedelju 12. januara.\nŠeruj post "Novogodišnji koktel Akademije fudbala Lazarevac"\n← Sutra moleban i molitvena šetnja u Lazarevcu\nOsnovan Gradski hor u Lazarevcu →


Otkrivena veza ruskog obaveštajca i Trampovog izbornog štaba\nTim istražitelja koji vodi istragu o ruskom mešanju u američke predsedničke izbore saopštio je da je otkrivena direktna veza između jednog ruskog obaveštajca I jednog saradnika Trampovog izbornog štaba u vreme predizborne kampanje.\nTo je do sada najbliža veza između Trampa I Rusije otkrivena u istrazi specijalnog tužioca Roberta Malera, navodi se u podnesku sudu. Ističe se I da je zamenik menadžera Trampovog izbornog štaba Rik Gejts direktno komunicirao sa “osobom A” povezanom sa ruskom obaveštajnom službom GRU.\nMediji u SAD prenose da opis odgovara bivšem ruskom obaveštajcu Konstantinu Kilimniku, kojeg su ranije angažovali Trampovi saradnici Rik Gejts I Pol Manafort, tokom poslova koje su u Ukrajini obavljali za bivšeg proruskog predsednika Viktora Janukoviča.\nKilimnik je negirao da ima veze sa ruskim obaveštajnim službama. Istražitelji su saopštili da je veza između Gejtsa I “osobe A” relevantna za istragu.\nRik Gejts je priznao krivicu za zaveru I laganje FBI-a u vezi sa poslovima koje je radio za proruske političare u Ukrajini, a pre nego što se priključio Trampovom izbornom štabu. Pol Manafort izjavio je da nije kriv za zaveru, pranje novca I poreske prevare koje mu se stavljaju na teret.


eKapija | BiH ima tri puta više parafiskalnih nameta nego Srbija - Prikupljeni novac ne troši se namjenski\nIzvor: Klix | Nedjelja, 31.03.2019.| 20:01\nBiH ima tri puta više parafiskalnih nameta nego Srbija - Prikupljeni novac ne troši se namjenski\nViše od 3.000 parafiskalnih nameta evidentirano je na svim nivoima u Bosni i Hercegovini od kojih veliki broj ide direktno u "džepove" pojedinaca i neformalnih društvenih kategorija, upozoravaju udruženja poslodavaca u BiH.\nBosna i Hercegovina ima tri puta više parafiskalnih nameta nego Srbija, a dva puta više nego Hrvatska. U odnosu na zemlje Evropske unije nameti su puno veći, što Bosnu i Hercegovinu pored svih drugih prepreka ne pozicionira kao dobro mjesto za poslovne poduhvate.\nParafiskalni nameti podrazumijevaju različite vrste naknada koje predstavljaju parafiskalni izvor budžetskih prihoda države i "pratećih" korisnika koje privreda i građani plaćaju za "korištenje dobara od općeg interesa" (voda, šuma, rudno blago, građevinsko zemljište i drugi resursi) ili pak usluga državne administracije.\nZlatan Dedić iz Udruženja poslodavaca FBiH objašnjava za Klix.ba da se novac prikupljen od ovih nameta najčešće ne koristi namjenski niti transparentno.\n- Veliki problem predstavlja i činjenica da veliki broj parafiskalnih nameta ne ide u budžete ili vanbudžetske fondove već u "džepove" pojedinaca i neformalnih društvenih kategorija - upozorava Dedić.\nNavodi da je zanimljiva situacija da ukidanje jednog parafiskalnog nameta, naprimjer na nivou Federacije BiH, rezultira uvođenjem tih istih nameta na nivou kantona.\n- Ovo pokazuje da se konstantno pokušavaju uvesti novi i povećati postojeći nameti. Bez obzira na opredjeljenja da se pristupi racionalizaciji parafiskalnih nameta ovaj posao je i dalje na početku - kazao je Dedić.\nUpitan da li može govoriti o konkretnim brojkana, Dedić navodi primjer uticaja parafiskalnih nameta na opterećenje poslodavaca.\n- Uz plaćanje poreza i doprinosa od 0,72 KM na isplaćenu 1 KM plaće radniku, parafiskalni nameti podižu opterećenje na 0,90 KM. Sasvim je razumljivo da ovo u velikoj mjeri utiče na smanjenje konkurentnosti domaćih kompanija ali i onemogućava povećanje zaposlenosti - kategoričan je Dedić.\nUdruženje poslodavaca u Federaciji BiH i Udruženje poslodavaca Kantona Sarajevo su uputili inicijative federalnoj i kantonalnoj vladi za formiranjem koordinacionog tijela za parafiskalne namete.\nU sastav koordinacionog tijela, objašnjava Dedić, pored predstavnika kabineta premijera i ministarstva finansija predviđa se i učešće predstavnika reprezentativnog udruženja poslodavaca.\n- Nadležnost ovog tijela je da analizira opravdanost prijedloga za racionalizaciju, ukidanje, ili uvođenje pojedinih parafiskalnih nameta, ažuriranje registra parafiskalnih nameta, izrada zakona o parafiskalnim nametima i analiza njegove primjene te koordinacija aktivnosti u vezi sa parafiskalnim nametima - rekao je Dedić za Klix.ba.\nDodaje da bi se koordinaciono tijelo sastajalo najmanje jednom mjesečno, a na dnevnom redu mogu biti najviše dva parafiskalna nameta.\n- Cilj je uvesti praksu da se nijedan novi parafiskalni namet ne usvoji bez pribavljenog mišljenja koordinacionog tijela o njegovoj opravdanosti - kazao je Dedić.\nDedić navodi da je Vlada Kantona Sarajevo bila "brza" i na prekjučerašnjoj tematskoj sjednici usvojila inicijativu.\n- Zadovoljan sam što je Vlada KS na čelu s premijerom Edinom Fortom reagovala promptno na inicijativu Udruženja poslodavaca KS i donijela odluku o formiranju koordinacionog tijela za parafiskalne namete. Pokazali su spremnost na partnerski odnos i zajedničko djelovanje u pravcu rasterećenja privrede, a time i kreiranja povoljnijeg poslovnog ambijenta - istakao je Dedić.\nNavodi da će u sastavu koordinacionog tijela na nivou Kantona Sarajevo biti i predstavnici ministarstva privrede i ministarstva komunalne privrede i infrastrukure.\n- Udruženje poslodavaca Kantona Sarajevo ima spreman i drugi set inicijativa za rasterećenje privrede i narednom period će ih uputiti Vladi Kantona Sarajevo. Želja nam je i da u drugim kantonima budu formirana tijela koja bi bavila parafiskalnim nametima na teritoriji tih kantona - rekao je Dedić za Klix.ba.\nparafiskalni nameti u BiH\nopterećenje privrede u BiH\nregistar parafiskalnih nameta\nzakon o parafiskalnim nametima\nrasterećenje privrede u BiH


O Vujanoviću i Perovićevoj\nBEOGRAD - Skupština Crne Gore danas treba da se izjasni o prestanku mandata republičkoj vladi. Sednica je trebalo da bude održana u utorak, ali je odložena zbog "pravnih nejasnoća o tome da li je premijer Filip Vujanović podneo ostavku na ustavan način ili ne"\nPredsednica parlamenta Vesna Perović zatražila je od Vujanovića da se ponovo izjasni u vezi sa ostavkom. Ona je prekjuče izjavila da je došlo do "velikih proceduralno-pravnih komplikacija, jer se nije moglo ustanoviti da li je Vujanović podneo ostavku ili nije".\n- Smatrala sam da njegov dopis, ipak, znači podnošenje ostavke. Ali, izgleda da sam bila naivna, tako da je odlučeno da se sačeka precizan odgovor, da bi Skupština imala valjan dokument, na osnovu kojeg bi raspravljala - rekla je ona.\nMiodrag Vuković, šef poslaničkog kluba DPS-a, izjavio je juče da su, zbog kulminacije krize vlasti u Crnoj Gori, koja se desila podnošenjem ostavke premijera Vujanovića, potpredsednici Skupštine Crne Gore Dragan Kujović iz DPS-a i Rifat Rastoder iz SDP-a spremni da se povuku sa svojih funkcija.\nU pismu koje je uputila Vujanoviću, Vesna Perović ga obaveštava da mora da da precizan odgovor vezan za ostavku, dok je Vujanović istakao da neće odgovoriti na njen zahtev.\nCrnogorski parlament na današnjem zasedanju treba da raspravlja i o zaključcima Beogradskog dokumenta, kao i o ostavci Vesne Perović.\nOdbor za politički sistem juče je ponovo zasedao da bi, kako je izjavio Igor Lukšić, predsednik Odbora" još jednom pokušali da usaglase tekst Zaključaka".


Ministarka Kisić obišla preduzeće "Roloplast Mošić" | Moj grad SM\nNaslovna GRADSKE VESTI Ministarka Kisić obišla preduzeće “Roloplast Mošić”\nMinistarka Kisić obišla preduzeće “Roloplast Mošić”\nMinistarka za rad, zapošljavanje, boračka i socijalna pitanja prof. dr Darija Kisić Tepavčević obišla je danas preduzeće „Roloplast Mošić“ u Sremskoj Mitrovici, gde je pozvala poslodavce i nezaposlena lica da se prijave na 13 javnih poziva koje je Nacionalna služba za zapošljavanje raspisala u cilju realizacije mera aktivne politike zapošljavanja za 2021. godinu.\nPreduzeće „Roloplast Mošić“ ima uspešnu dugogodišnju saradnju sa Nacionalnom službom za zapošljavanje u korišćenju aktivnih mera zapošljavanja.\nTo preduzeće, koje zapošljava oko 170 osoba, sarađuje sa Nacionalnom službom za zapošljavanje od 2016. godine i koristilo je aktivne mere zapošljavanja među kojima su subvencije za otvaranje novih radnih mesta, stručna praksa, sticanje praktičnih znanja, obuka na zahtev poslodavca, program pripravnika, zapošljavanje osoba sa invaliditetom.\nPrethodni tekstEkonomska škola “9.maj“ učestvuje u međunarodnom Erasmus + projektu\nSledeći tekstVečeras prvi put nastupa hor “Svetosavci”


Unapređenje položaja korisnika usluga privremenog smeštaja – BALKAN TV NOVI SAD\nHomeDruštvoUnapređenje položaja korisnika usluga privremenog smeštaja\nUnapređenje položaja korisnika usluga privremenog smeštaja\nBeograd, 14. decembra 2021.- Ministarka za rad, zaposljavanje, boracka i socijalna pitanja Darija Kisic Tepavcevic govori na Dvanaestoj sednici Drugog redovnog zasedanja Narodne skupstine Republike Srbije. FOTO TANJUG/ SAVA RADOVANOVIC/ nr\nNovim Predlogom zakona o pravima korisnika usluga privremenog smeštaja u socijalnoj zaštiti trebalo bi da se unapredi njihov položaj, poručila je danas ministarka za rad, zapošljavanje, boračka i socijalna pitanja Darija Kisić Tepavčević.\nOna je u parlamentu rekla da se ukazala potreba da ta oblast bude uređena jednim zakonom.\n„Novim zakonom trebalo bi da se unapredi položaj korisnika usluga privremenog smeštaja, bez diskriminacije, pod ravnopravnim uslovima, uz aktivno, efektivno i informisano učešće svih onih koji su uključeni u donošenje odluka koje utiču na život i prava korisnika, a u skladu sa pristupom zasnovanim na ljudskim pravima“, rekla je Kisić Tepavčević.\nMinistarka je dodala da novi zakon treba da omogući zaštitu prava korisnika usluga kroz kontinuirano osposobljavanje korisnika za samostalan život i puno i ravnopravno učešće u društvu i ostvarivanju socijalne inkluzije.\nPrema njenim rečima, zakon obezbeđuje da se usluge pružaju u skladu sa voljom i željom korisnika uz uvažavanje njegovog životnog ciklusa, etničkog i kulturnog porekla i životnih navika.\nDodala je da se smeštaj obezbeđuje samo kao poslednja mogućnost onima kojima nije moguće obezbediti opstanak u porodici ili usluge podrške za samostalan život.\nKisić Tepavčević je kazala da je predlog zakona deo strateškog rešenja kako će se sprovesti prelazak sa institucionalne zaštite korisnika na život u zajednici.\nPoslanici će danas razmatrati i ugovor o novom kreditu od 14,9 milijardi dinara za potrebe finansiranja Projekta Ruma – Šabac – Loznica.\nOčekuje se da će poslanici sutra glasati o tačkama dnevnog reda.\nBIRODI predlaže izmene dva Zakona\nBiro za društvena istraživanja (BIRODI) podneo je predlog za izmenu članova 142 i 143 Zakona o izboru narodnih poslanika, koja se odnose na izbor Nadzornog odbora za sprovođenje izbora i izmenu člana 11 Zakona o izboru predsednika Republike.\nKako je danas saopštila ta organizacija, njihov predlog je da umesto Vlade i poslaničkih grupa, predlagači članova Nadzornog odbora za sprovođenje izbora budu univerzitet, strukovna udruženja novinara i organizacije civilnog društva koje se bave izborima.\nTakođe, BIRODI traži da Nadzorno telo izradi Izborni kodeks na osnovu kojeg će propisati ponašanja koja su suprotna integritetu izbornog proces, vršiti posmatranje ponašanja izbornih aktera i vršiti etičko sankcinisanje.\nBIRODI zahteva i da Nadzorno telo imenuje osobu za koja će koordinirati primenu Zakona o zaštiti uzbunjivača u saradnji sa telima koja su zadužena za integritet izbornog procesa, a koja po zakonu moraju da imaju osobe za prijem informacija od uzbunjivača.\nKako je saopšteno, BIRODI veruje da će tim izmenama biti vraćena vladavina prava i integritet institucija u izborni proces, koji su, kako se ocenjuje, „narušeni usvajanjem i primenom usvojenog tokom pregovora o izbornim uslovima koji su vođeni sa predstavnicima Evropskog parlamenta“.\nTakođe, BIRODI zahteva da se izmeni član 11 Zakona o izboru predsednika Republike tako da predlagač kandidata ne može samostalno ili u koaliciji biti politička partija koja u svom statutu ima odredbu da predsednik stranke predlaže kandidate za narodne poslanike.\nNa taj način BIRODI želi da spreči, kako se navodi, uticaj koji bi predsednik države mogao da ima na poslanike skupštine.\nNa putevima moguća poledica, posebno pored reka i u kotlinama


Korona ubrzava rast međusobnih dugovanja privrede – Bankar.me\nOctober 26, 2020 Članci, CRNA GORA, MAKRO, SVE VIJESTI Leave a comment\nSa pandemijom koronavirusa dodatno je eskalirao dugogodišnji problem međusobnih dugovanja privrede koja su od kraja marta sa 635,28 miliona eura porasla na 725,63 miliona na kraju septembra, što je rast za 90,35 miliona. Ovaj dug se odnosi na privredni sektor čiji su računi blokirani, ali ne i na ukupna međusobna dugovanja privrede, tako da su ona veća u odnosu na cifru po kojoj je izvršeno blokranje računa.\nU razgovoru za “Vijesti” u Centralnoj banci (CBCG), Privrednoj komori (PKCG) i Uniji poslodavaca (UPCG) su kazali da je pandemija koronavirusa uticala na ekonomske aktivnosti, dovela do otežanog poslovanja i potpunog prestanka rada pojedinih djelatnosti, te da je u tim okolnostima očekivan pad likvidnosti privrede, a samim tim i porast međusobnih dugovanja.\n“S obzirom na to da je crnogorska ekonomija snažno pogođena pandemijom koja je dodatno produbila već postojeće ranjivosti, može se očekivati i da će 2021. godinu obilježiti brojni izazovi i mjere za njihovo rješavanje”, istakli su u CBCG.\nPotpuna obustava rada\nIz CBCG su objasnili da se 725 miliona eura odnosi na ukupan dug po osnovu koga je izvršeno blokiranje računa izvršnih dužnika (pravnih lica i preduzetnika), od čega se na firme odnosi 676,4 miliona eura ili 93,21 % ukupnog duga.\n“Dug privrednog sektora ostvario je rast od 66,7 miliona eura ili 10,94 % na kraju septembra u odnosu na mart ove godine. Međutim, ako se analizom duga obuhvate samo privredni subjekti kod kojih broj dana u blokadi obuhvata izvještajni period april-septembar pod uticajem pandemije koronavirusa (183 dana blokade), onda je rast duga iznosio oko 31,1 milion eura, što čini 4,6 % od ukupnog iznosa duga privrednih subjekata u blokadi (676,4 miliona eura), odnosno 46,6 % od ostvarenog rasta duga u posmatranom period (66,7 miliona eura)”, objasnili su u vrhovnoj monetarnoj instituciji.\nImajući u vidu činjenicu da je ovu godinu obilježio snažan uticaj pandemije kovid-19 na crnogorsku ekonomiju, na čije suzbijanje su Vlada i CBCG promptno reagovale u više navrata sveobuhvatnim setom zdravstvenih, socijalnih i ekonomskih mjera, sa ciljem očuvanja zdravlja i socio-ekonomskog statusa stanovništva i privrede, jedino u slučaju sprovođenja kompleksne analize mogao bi se, smatraju u CBCG, kvantifikovati uticaj pandemije na ekonomiju Crne Gore, a time i na dugovanja privrede.\nRast duga je posledica neizmirenih obaveza iz nastalih dužničko-povjerilačkih odnosa po različitim osnovama i, kao takav, u velikoj mjeri je podstaknut uticajem vanrednih zdravstveno-ekonomskih okolnosti koje su dovele, kako su pojasnili u CBCG, ne samo do otežavanja, već i do potpunog prestanka aktivnosti pojedinih privrednih subjekata, posebno iz oblasti uslužnih djelatnosti (smještaj, ugostiteljstvo, trgovina roba i usluga, uvoz/izvoz, saobraćaj, građevinarstvo…).\n“Pandemija koronavirusa, pored zdravstvene, uzrokovala je i ekonomsku krizu, čiji se negativni efekti još ne mogu sveobuhvatno sagledati. Širenje virusa i loša epidemiološka situacija, pad agregatne inostrane i domaće tražnje, doveli su do pada cjelokupne ekonomske aktivnosti, što se reflektuje na sve aspekte poslovanja. U ovakvim okolnostima očekivan je pad likvidnosti privrede, a samim tim i porast međusobnih dugovanja”, istakli su u PKCG, dodajući da se podaci koje objavljuje CBCG odnose na dugovanja subjekata koji su u blokadi, ali ne i na ukupna međusobna dugovanja privrede.\nIz PKCG su naveli da brojna istraživanja sprovedena u prethodnom periodu ukazuju na postojanje problema likvidnosti. Za primjer navode istraživanje UNDP-a o procjeni uticaja kovida-19 na mikro, mala i srednja preduzeća i preduzetnike, koji je rađen uz njihovu podršku i koje je pokazalo da jedna četvrtina preduzeća kao najveći izazov u poslovanju vidi naplatu potraživanja (26%), kao i poteškoće sa finansiranjem (23%).\nIz ove organizacije ističu da je u cilju unapređenja uslova poslovanja i rješavanja problema naplate potraživanja, 2014. godine usvojen Zakon o rokovima izmirenja novčanih obaveza. Ovim aktom je propisano da je rok za izmirenje novčanih obaveza između privrednih subjekata 30 dana od nastanka dužničko-povjerilačkog odnosa, te da je ugovorom moguće definisati i drukčiji rok, ali ne duži od 60 dana. Isti rokovi propisani su i u slučaju izmirenja novčanih obaveza između javnog sektora i privrednih subjekata.\n“Zakonski okvir za rješavanje ovog problema postoji, ali moramo imati u vidu činjenicu da je naplata potraživanja dodatno usložnjena novonastalom situacijom koja utiče na sve aspekte poslovanja, a posebno likvidnost. Zato smatramo važnim nastavak mjera podrške privredi koje će doprinijeti prevazilaženju problema likvidnosti kao što su subvencionisanje zarada i obezbjeđivanje kredita za obrtna sredstva pod povoljnim uslovima”, kazali su u PKCG\nU PKCG smatraju da bi ponovno pokretanje inicijative za uvođenje multilateralne kompenzacije doprinijelo djelimičnom rješavanju problema nelikvidnosti, a u februaru ove godine su ove godine organizovali okrugli sto na kojem je bilo riječi o načinu funkcionisanja ovog modela u Sloveniji, kao i da su tada prezentovali softversko rješenje za kompenzaciju potraživanja, koje pomaže u „prebijanju“ potraživanja, što je od koristi za privredu i za državni budžet.\nMultilateralne kompenzacije kao model za rješenje problema vide i u UPCG. U toj organizaciji podsjećaju da su ranijih godina apelovali da je neophodno da se pronađu načini za njihovu primjenu, kako bi se poravnala međusobna dugovanja i potraživanja i povećala likvidnost realnog sektora.\n“Ona bi najviše pogodovala malim preduzećima koja imaju otežani pristup kreditima, a kojima veća kašnjenja u naplati najčešće znače kraj poslovanja. Što je mnogo povoljnija solucija za preduzeća od automatskog uvođenja stečaja, koji bi trebalo da bude krajnje rješenje”, rekli su u UPCG.\nNelikvidnost se preliva i na javni sektor, što je dodatni problem\nIz Unije poslodavaca su kazali da težak ekonomski trenutak u kojem se Crna Gora trenutno nalazi posebno pogađa sektor privrede i negativno utiče na njenu poljuljanu održivost.\n“Crnogorska ekonomija, koju čine više od 99,6 % preduzetnika, mikro i malih preduzeća, izuzetna uvozna zavisnost, kao i nedovoljna konkurentnost, biva izrazito osjetljiva na spoljne faktore, kao što je slučaj sa pandemijom koronavirusa. Ako vlada velika nelikvidnost u privredi, kao posljedica javljaju se sve veća međusobna dugovanja preduzeća. Ovaj problem bio je prisutan i prije korona krize, koja je sada dodatno doprinijela njegovom rastu”, kazali su iz UPCG.\nIz te organizacije su podsjetili na proljećno istraživanje o uticaju pandemije na poslovanje koje je pokazalo da više od 40 % ispitanih privrednika je u potpunosti prekinulo s radom, dok je 35 % djelimično poslovalo.\n“Teret krize najviše su ponijela mikro i mala preduzeća, dok su velike kompanije pokazale značajno veću otpornost na efekte krize. Kao najčešći problemi sa kojima su se suočili privredni subjekti naveli su nedostatak prometa, ugroženost poslovnih partnera koji ne mogu nesmetano da posluju, pad tražnje za proizvodima, ili uslugama, prekid rada usljed mjera Nacionalnog koordinacionog tijela. Ovi podaci potvrđuju trenutno visoko izraženu opterećenost privrede, sa nedovoljnim izvorima finansiranja, koji dovode do dodatne zaduženosti, čime se lanac nelikvidnosti i nesolventnosti produžava. On se ne završava samo na relaciji između privrednika međusobno, već i privrednika i javnog sektora, što dodatno problematizuje ovu oblast”, istakli su u UPCG.\nIz UPCG su zabrinuti zbog poslednjih podataka CBCG o blokiranim računima koji su pokazali da raste broj dužnika, kao i da je velika koncentracija duga. “U neprekidnoj blokadi do godinu bilo je 1.941 izvršni dužnik, dok su duže od godinu dana bila u blokadi 16.674 izvršna dužnika, što čini 89,42% ukupnog iznosa blokade. To govori da će u skorijem periodu njihova dugovanja biti teško naplativa”, kazali su u UPCG.\nZabrinjava ih i podatak Poreske uprave da je od 1. marta do 8. oktobra obrisano čak 760 privrednih subjekata.\nCBCG: Sudovi da se uključe u rješavanje problema nelikvidnosti privrede\nIz CBCG su podsjetili da je problem nelikvidnosti privrede akumulirao duži vremenski period i za njegovo rješavanje je potreban sveobuhvatni pristup uključujući i angažman sudstva.\nCBCG podsjeća da su u periodu od 2013. do 2016. više puta Vladi predlagali uvođenje automatskog stečaja za preduzeća koja se nalaze duži vremenski period u blokadi (dvije ili tri godine). Doprinos ublažavanju ovog problema dala je, smatraju u CBCG, primjena zakona o sporazumnom restukturiranju dugova u periodu od marta 2015. do maja 2018. goodine kada je restrukturirano 36,8 miliona, od čega se na firme odnosilo 35,2 miliona, a 1,6 miliona na građane. Iz vrhovne monetarne institucije su kazali da su u preporukama Vladi za ekonomsku politiku u prošloj i ovoj godini preporučili unapređenje Centralnog registra privrednih subjekata (CRPS) brisanjem neaktivnih preduzeća, kako bi se dobila realna slika o stanju nelikvidnosti, kao i povećala efikasnost rada CRPS-a u dijelu administrativnih procedura, u cilju poštovanja rokova prilikom obrade zahtjeva.\nDadaju i da je EK ukazala na potrebu ublažavanja problema nelikvidnosti i da je u maju ove godine Crnoj Gori dala preporuka da identifikuje i prioritetno ukloni prepreke za brzo i uspješno rješavanje nenaplativih dugova, posebno poboljšanjem pravnih, pravosudnih i institucionalnih postupaka.\nPOJMOVIkoronakriza međusobna dugovanja privrede međusobna potraživanja\nPrevious U petak se otvara najveći tržni centar u regionu\nSljedeći Građani zaduženi preko 1,4 milijarde eura u bankama, privreda gotovo 1,8 milijardi


Politika - datum: 2019-06-18 IZ SNP-A OSUDILI GOVOR MRŽNJE MIRNE NIKČEVIĆ Traže i očekuju ostavke\nIz Socijalističke narodne partije (SNP) juče su osudili govor mržnje savjetnice u ambasadi Crne Gore u Ankari Mirne Nikčević, uz ocjenu da prevazilazi sve granice pristojnog ponašanja.\nNikčevićeva je na fejsbuk profilu napisala za nekadašnje odlaske u Manastir Dajbabe: „Iskreno, zapalila bih taj Sram i sva goveda tamo”, a juče je nastavila sa polemikom.\n– Uprkos tome što se Ministarstvo vanjskih poslova ogradilo od ove izjave, da je stanje u našoj zemlji na nivou evropskih demokratskih standarda, i ministar Darmanović i ambasador Milić bi podnijeli ostavke nakon ovakvog skandala. O ponašanju savjetnice u našoj ambasadi izlišno je govoriti, jer je ona svojim nastupom diskvalifikovala sebe da može biti diplomatski predstavnik naše države – poručili su iz SNP-a.\nKako su istakli, u turbulentnim vremenima, kada nam trebaju sabranje, odmjerenost i pomirenje, govor mržnje koji se čuo od savjetnice u ambasadi u Ankari je skandalozan.\n– Ubijeđeni smo da se svi zdravomisleći građani Crne Gore ograđuju od ovakvih izliva primitivizma. Takođe, očekujemo da će ministarstvo povući određene konsekventne poteze, jer u protivnom, džaba su se ogradili. Ukoliko to ne učine, smatraćemo da su ovo stavovi i ministra Darmanovića i ambasadora Milića– saopštili su iz SNP-a.


ČOLAK: Ukidanje Doma naroda i predsjednika FBIH neće proći | Poskok.info\nČOLAK: Ukidanje Doma naroda i predsjednika FBIH neće proći\nSARAJEVO – Ministar pravde BiH Bariša Čolak rekao je da nije prihvatljivo ukidanje Doma naroda i funkcije predsjednika Federacije BiH.\nČolak je istaknuo da ne samo da nije oduševljen preporukama za reformu FBiH, nego da ne misli da bi ti prijedlozi donijeli bilo kakvo bolje sutra tom entitetu.\n“Ako se govori o ukidanju pozicije predsjednika FBiH, odmah će se otvoriti pitanje asimetričnih rješenja”, rekao je Čolak za “Večernji list” i dodao da ukidanje pozicije predsjednika i pretvaranje jednog doma u vijeće dodatno slabe poziciju Hrvata u BiH.\nMinistar pravde BiH naglasio je da je stanje u FBiH bilo dovoljno komplicirano i prije uhićenja predsjednika Federacije Živka Budimira, te da je jako teško reći kako će se situacija rasplesti, a prema njegovom mišljenju, čekat će se da istekne 30 dana pritvora nakon čega bi se pokušalo pronaći rješenje.\nOdgovarajući na pitanje misli li da bi OHR mogao pomoći, Čolak je naglasio da bi, ukoliko to želi, potez OHR-a morao ići u pravcu da omogući funkcioniranje FBiH. “Postoji velika doza odgovornosti na strani OHR-a”, rekao je on i dodao da je vlast u FBiH uspostavljena intervencijom OHR-a koja ima privremeni karakter više od dvije godine.\nGovoreći o uhićenju narko-bossa Nasera Keljmendija, Čolak je naglasio da je upućena molba za njegovo izručenje BiH, kao i da je Ministarstvo u stalnom kontaktu sa Eulexom.\nČolak je naglasio da Keljmendi možda hoće, ali možda i neće biti izručen BiH, jer sve zavisi od vlasti na Kosovu. “Činjenica da nemamo diplomatske odnose u značajnoj mjeri otežava i samu komunikaciju, koja se odvija putem Eulexa”, rekao je Čolak.


HERBA SVET | Online prodaja kozmetike, opreme za decu i preparata - WebApoteka\nPRIČA O OSTVARENJU NAŠEG SNA\nPre skoro dvadeset godina smo imali san o liniji kvalitetnih dijetetskih dodataka ishrani na bazi lekovitog bilja. Vremenom smo prerasli u moderno preduzeće sa preko 20 zaposlenih stručnjaka i spoljnih saradnika iz oblasti farmacije i fitoterapije.\nNaš program obuhvata raznovrsne proizvode za očuvanje zdravlja i prevenciju mnogih bolesti prvenstveno kod žena ali i kod muške populacije. Dobitnici smo mnogobrojnih priznanja i nagrada sto je našim kupcima ujedno i garancija kvaliteta svih naših receptura.\nTrudimo se da prepoznamo trendove u sve prisutnijoj potrebi savremenog čoveka da zaštiti svoje zdravlje prirodnim putem. Verujemo u prirodne proizvode bazirane na resursima iz riznice netaknute prirode ali i u vrhusku tehnologiju i standarde kvaliteta. Prirodno bogatstvo i sofisticiranost proizvodnog procesa predstavljaju osnov za jedinstveni kvalitet proizvoda Herbasveta.\nBEBE STAR krema\nZa aktivan dan i miran san vaše bebe\nPrirodno rešenje za čišćenje organizma\nOPTIMA FORMA kapi\nDEVI melem za grudi


Memfis "grizliji" su rešili da Darko Rajaković bude njihov pomoćni trener, umesto Spahije, koji karijeru nastavlja u Kini.\nHrvatski stručnjak je, naime, postao novi strateg Šangaj Šarksa.\nSpahija je je vodio brojne klubove u Evropi, od Olimpije i Cibone, preko Lijetuvosa, Makabija, Tau Keramike i Valensije, do Fenerbahčea, a kao pomoćni trener bio je u Atlanti i Memfisu.\nTokom karijere je osvojio Evrokup, sa Valensijom 2010, a bio i prvak Hrvatske, Slovenije, Litvanije, Izraela, Španije i Turske.\nProšle sedmice, u radu sa glavnim trenerom ekipe Memfisa, Tejlorom Dženkisom, zamenio ga je Rajković i tako dobio priliku da vodi talentovanu ekipu u kojoj su, pored ostalih, Dža Morant, Jonas Valančijunas, naš reprezentativac Marko Gudurić...\nRajaković se pridružio Glizlisima nakon što je tokom sezone 2019/2020 bio pomoćni trener Montiju Vilijamsu u Feniksu, gde je pomogao u ostvarenju najvećeg procenta pobeda još od sezone 2014/2015. i savršenog 8-0 učinka tokom nastavka NBA sezone u "Volt Dizni svet" kompleksu u Orlandu.


Grad konkuriše u AP Vojvodini s projektom uređenja kanalske mreže\nponedeljak, 30. april 2018. 15:06h\nNa 165. sednici Gradskog veća članovi su dali saglasnost da Grad Pančevo učestvuje na konkursu za dodelu podsticajnih sredstava za realizaciju radova na uređenju kanalske mreže u funkciji odvodnjavanja poljoprivrednog zemljišta na teritoriji AP Vojvodine.\nUkupna vrednost ovog posla je sa PDV-om 39 miliona dinara, a Grad od Pokrajine traži od 9.425.000 dinara. Grad Pančevo je spreman da učestvuje sa 29.575.000 dinara odnosno 71 odsto ukupne vrednost radova i ukupan PDV za čitav projekat.\nGradsko veće usvojilo je i nacrte rešenja o otuđenju građevinskog zemljišta za pet najboljih ponuda na javnom nadmetanju održanom 3. aprila za osam parcela .\nUsvojen je i nacrt izmena rešenja o obrazovanju Radne grupe za pregovore u postupku zaključenja posebnog kolektivnog ugovora za javna preduzeća Grada Pančeva i Kolektivnog ugovora kod poslodavca za javna preduzeća Grada.


Ministarstvo u klinču između taksista i mobilnih aplikacija - Bizlife.rs\nMinistarstvo u klinču između taksista i mobilnih aplikacija\n16:24 Beograd , 11/05/2018\nFirme koje se preko mobilnih aplikacija bave prevozom putnika, Uber i KarGo, mogu da rade u Srbiji, ali u skladu sa Zakonom o prevozu putnika u drumskom saobraćaju, saopštilo je danas Ministarstvo gradjevinarstva, saobraćaja i infrastrukture.\nCilj tog ministarstva je, kako je navedeno, uređenje uslova za obavljanje taksi delatnosti koje će svima omogućiti da rade, ali pod jasnim i jednakim uslovima koje propisuje zakon.\n„Kao što je nedopustivo da bilo ko iz ličnih ekonomskih, pa i političkih interesa blokira dvomilionski grad, tako je važno i zbog taksi preduzetnika i svih gradjana koji koriste njihove usluge da svi koji se bave taksi delatnošću, uključujući i firme kao što su KarGo i Uber, budu registrovani i rade na osnovu krovnog zakona koji reguliše ovu delatnost, a to je Zakon o prevozu putnika u drumskom saobraćaju“, ističe se u saopštenju.\nMinistarstvo insistira da se delatnost javnog prevoza obavlja u skladu s važećim propisima koji regulišu prevoz putnika i koji su već uskladjeni sa propisima EU.\n„Zbog toga smo formirali i radnu grupu koja priprema izmene i dopune Zakona o drumskom prevozu putnika, koje će omogućiti da se jasnije definišu uslovi obavljanja postojećih vidova prevoza putnika, na način kako je to uredjeno sličnim zakonima u Evropskoj uniji“, piše u saopštenju.\nDodaje se da Ministarstvo ostaje otvoreno za razgovor sa svim stranama zainteresovanim da se taksi delatnost uredi po evropskim standardima i u interesu gradjana Srbije, polazeći od stava da su jasna pravila za sve i tržišna konkurencija jedini način da gradjani dobiju siguran i kvalitetan prevoz po najpovoljnijoj ceni.\nTaksisti koji su juče protestovali u Beogradu blokadom saobraćaja na Trgu Slavija tražili su zabranu rada firmi koje preko mobilnih palikaciju pružaju usluge prevoza putnika, navodeći da im je to nelojalna konkurencija\nprotesti kargo uber ministarsvo taki


Otvaranje „Drive in bioskopa“ večeras na Adi – Filmske radosti\nFilmske radosti > Aktuelno > Otvaranje „Drive in bioskopa“ večeras na Adi\nKako je i provobitno planirano, kao asocijacija na Holivud, bioskop će kada se upale prve „nebeske zvezde“, otvoriti deveti film slavnog reditelja Kventina Tarantina iz 2019. godine, Bilo jednom u Holivudu, koji na veliko platno donosi priču iz doba vrhunca „hipi Holivuda“.\nNa platnu dimenzija 12 puta 6 metara i 4k projektorom sa 33 hiljade lumena u prvoj filmskoj projekciji na otvorenom, zablistaće Leonardo di Kaprio, Bred Pit i Margo Robi u filmu koji opisuje avanturu glumca Rika Daltona (Leonardo di Kaprio) i njegovog dvojnika Klifa Buta(Bred Pit ) koji pokušavaju da pronađu svoje mesto pod Suncem u filmskoj industriji daleke 1969. godine u Los Andjelesu. Dodatna iskušenja će se javiti kada Rik za komšinicu dobije glumicu – Šeron Tejt (Margo Robi ).\nPosetioci će prvih meseca dana od 23. juna do 23. jula moći da uživaju u besplatnim filmskim projekcijama, a prvih sedam dana besplatne projekcije filmova biće svake večeri. Nakon toga dani rezervisani za besplatan film biće sreda, četvrtak, petak, subota i nedelja.\nRezervacija karata za Drive in vrši se preko sajta Kombank Dvorane www.kombankdvorana.rs gde se može naći i ceo filmski repertoar.\nNeophodno je da se rezervacija odštampa, što je ujedno ulaznica za film. Prostor će svake večeri za posetioce biti otvoren sat vremena pre početka filma, a rezervacija je neophodna.\nFestival Francuskog filma koji će biti održan u bioskopu na Adi od 24. do 27. juna posebno će obradovati i one koji vole da uživaju u filmu pod vedrim nebom, ali van svojih automobila. Naime, tokom 4 dana trajanja festivala posetiocima će biti omogućeno da filmove, takođe gledaju i u improvizovanim bioskopskim stolicama sa obaveznim razmakom, a ulaz je besplatan. I dok će u toku trajanja festivala, za mesto na parkingu biti potrebna rezervacija, ljubiteljima francuske kinematografije koji žele da uživaju u delu Open air bioskopa savetuje se da dođu ranije i zauzmu svoje mesto „pod zvezdama“. Kapacitet je 500 mesta, a rezervacija nije potrebna.\nUkoliko pak dođe do kiše, projekcije francuskog filma biće premeštene u Kombank Dvoranu. Ulaz će biti slobodan, a maksimalan broj je 500 posetilaca.\nDrive in bioskop na Adi nastao je u saradnji Grada Beograda i Kombank Dvorane.\nTagged in : Bilo jednom u Holivudu Drive in bioskop Kventin Tarantino\nPrevious Previous post: Selekcije filmova „Kultni klasici“ i „Nostalgija“ na Somborskom filmskom festivalu\nNext Next post: Film Otac Srdana Golubovića na otvaranju 49. SOFEST-a


Gradonačelnik Ćosić ugostio učenike generacije srednjih škola - FILTER\nGradonačelnik Ćosić ugostio učenike generacije srednjih škola\nGradonačelnik Istočnog Sarajeva, Ljubiša Ćosić, organizovao je danas tradicionalni prijem za učenike generacije iz četiri srednje škole sa područja grada Istočno Sarajevo i uručio im prigodne poklone.\nĆosić je izrazio uvjerenje da će ovih četvoro učenika biti najbolji predstavnici svojih lokalnih zajednica, te da će nesumnjivo ostvarivati izvanredne uspjehe u budućnosti.\n„Izuzetno je važno da, pored svih akademskih uspjeha koje ostvarujete i koje ćete ostvarivati, budete dobri ljudi, učinite ponosnim svoje roditelje, porodicu, ali i svoju društvenu zajednicu“, rekao je gradonačelnik i dodao da je uz vrijedan trud i rad uspjeh neminovan.\nGradonačelnik je istakao da će, u skladu sa Pravilnikom o dodjeli studentskih stipendija, učenici generacije, nakon upisivanja fakulteta, automatski dobiti i gradsku stipendiju.\nUčenici i profesori zahvalili su gradonačelniku na toplom prijemu i dobrodošlici, kao i dosadašnjoj podršci i razumijevanju Gradske uprave Istočno Sarajevo.\nUčenik generacije Srednjoškolskog centra „Istočna Ilidža“ je Filip Lalović, Dimitrije Ignjić, učenik je generacije Srednje škole „28. juni“ iz Istočnog Novog Sarajeva,učenica generacije u SŠC „Pale“ je Sonja Elek, a učenik generacije Srednjoškolskog centra „Vasilije Ostroški“ Sokolac je Đorđe Kovačević.\nSledeća Pokušaj ubistva u Palama


Digital Diplomacy Kosovo i Albanija potpisali sporazum o digitalnoj saradnji\nProjekat ““Digital Diplomacy – Digital Albania and Digital Kosovo””, koji ima za cilj da promoviše nezavisnost Kosova, imidž i vrednosti „dveju zemalja“, potpisali su predstavnici ministarstava spoljnih poslova tzv. Kosova i Albanije u Prištini 14. decembra, saznaje Beogradska inicijativa za digitalnu javnu diplomatiju. Britanski savet i ambasade Norveške u Prištini i Tirani finansirale su projekat sa 300 hiljada evra.\n“Projekat pokrećemo u cilju podržavanja napora Prištine i Tirane u međunarodnom priznavanju Kosova, kao i u promociji njihovog imidža u međunarodnoj zajednici, kroz digitalnu diplomatiju”, izjavio je Petrit Selimi, jedan od potpisnika i političar koji je proteklih godina utemeljio digitalnu diplomatiju Prištine i učinio je značajnom i priznatom u svetu.\nProjekat o digitalnoj saradnji predviđa da se više od 1.000 mladih Albanaca širom sveta uključi u širenje ’’albanske istine’’ preko društvenih mreža, s posebnim osvrtom na potrebu prijema Kosova u UNESCO.\nNa ovaj projekat Srbija treba adekvatno i konačno da odgovori svojom, trenutno nepostojećom digitalnom i javnom diplomatijom. Ignorisanjem digitalne i javne diplomatije, bez obzira na formalne razloge, političari koji vode Srbiju samo će otežati promociju vrednosti i principa Srbije među narodima i institucijama drugih zemalja.\nBeogradska inicijativa za digitalnu i javnu diplomatiju podseća da su za povoljnu odluku o neprihvatanju članstva Kosova u Unesku zaslužni, pored ostalih i srpski volonteri, neplaćene digitalne diplomate Srbije, koji su izvršili pritisak na međunarodnu javnost i institucije akcijom na društvenim mrežama #NoKosovoUnesco .\nPodstrek ovoj, prvoj akciji digitalne diplomatije Srbije, pomalo neočekivano ali veoma profesionalno, došao je iz Kabineta Predsednika Republike Srbije koji je 16. oktobra podržao energiju Tviteraša ali i ponudio korisne video materijale na engleskom jeziku radi distribucije na društvenim mrežama. Svi učesnici kampanje #NoKosovoUnesco, postali su digitalne diplomate Srbije a među njima @SavaJanjic @fajgelj , @culicsimo @1NikolaMirkovic @AZobenica @nikolinamp7 @micanovic_s @SRBDiplomacy @MeettheSerbs @predsednikrs @malagurski @dijasporars @milan_maximo @nszoranans @TanjaGarcevic @nevavu @Internetnovine @BAMERC\nSrpskoj javnosti malo je poznato, da Iguman manastira Dečani Sava Janić svakodnevno piše tekstove na engleskom jeziku, na društvenim mrežama, o događajima na Kosovu i Metohiji, koji se yatim prosleđuju širom sveta. A studentska kancelarija za kampanju „Ne članstvu Kosova* u UNESKO“ koja je počela sa radom 29. oktobra 2015. godine u Kosovskoj Mitrovici, pokrenula je nove akcije poput peticije GOOGLE-u da se na njegovim mapama nazivi mesta na Kosovu objavljuju na srpskom a ne na albanskom jeziku.\nJoš manje je poznato da se na Wikipediji nalaze neistiniti tekstovi o Kosovu i Metohiji, a da mnoge mobilne aplikacije koje se koriste širom sveta i u Srbiji, prikazuju Beograd kao mesto u ’’ Vojvodina, Srbija ’’.\nBeogradska inicijativa za digitalnu i javnu diplomatiju nastaviće sa apelima i akcijama prema postojećim digitalnim diplomatama Srbije i zvaničnim institucijama Vlade Republike Srbije u cilju podizanja svesti i značaja primene alata digitalne diplomatije, za Srbiju i njenu spoljnu politiku.\nJer, kako je rekao ambasador Kraljevine Norveške u Tirani i Prištini, Nj. E. Jan Braathu, ’’Projekat za digitalnu diplomatiju Albanije i Kosova pomoći će u promeni i poboljšanju percepcija međunarodne zajednice prema dvema divnim zemljama. Pravi ambasador zemalja širom sveta je inovativna omladina koji putem pozitivnih članaka na Wikipediji i raznim Internet stranicama daje svoj konkretan doprinos u promovisanju njihovih zemalja u svim oblastima, turizmu, kulturi, životnoj sredini. Upravo ovi mladi mogu postići značajan uspeh u rušenju barijera, koje političari i ambasadori ne mogu da prevaziđu’’.\nPrevious article„E-Diplomacy – Außenpolitik im Zeichen der Digitalisierung“ 16. Dezember 2015, 18.30 Uhr\nNext articleReasons to visit Serbia: Things to do in Belgrade


Predsednik Srbije Tomislav Nikolić i premijer Ivica Dačić čestitali su danas američkom predsedniku Baraku Obami pobedu na izborima.\nPredsednik Srbije Tomislav Nikolić čestitao je američkom predsedniku Baraku Obami pobedu na izborima, uz želje za dalji prosperitet Sjedinjenih Država pod njegovim vođstvom.\nNikolić je izrazio svoju punu spremnost na saradnju sa Obamom i njegovom administracijom na ostvarivanju svih zajedničkih ciljeva, saopštila je Pres služba predsednika Republike Srbije.\nPremijer Srbije Ivica Dačić takodje je čestitao američkom predsedniku ponovni izbor na tu funkciju.\n"Uveren sam da će u Vašem drugom mandatu na ovoj odgovornoj funkciji biti nastavljen pozitivan trend u razvoju bilateralne saradnje Srbije i Sjedinjenih Američkih Država, kao i partnerski odnos naših zemalja u obezbedjivanju dugoročne i održive stabilnosti Zapadnog Balkana kao integrisanog dela jedinstvene i demokratske Evrope", navodi Dačić u čestitki.\nPremijer Srbije je naveo da želi da uveri Obamu da on i njegova administracija mogu da raccunaju na punu podršku i saradnju Vlade Srbije.


Odlučeno kako će se nastava odvijati od ponedeljka - Ozon Media\nTim za praćenje i koordinisanje primene preventivnih mera u radu škola odlučio je kako će se nastava odvijati naredne nedelje.\nU sremskomitrovačkim osnovnim i srednjim školama primenjuje se prvi model organizacije obrazovno-vaspitnog rada koji podrazumeva neposrednu nastavu u školama.\nDrugi model organizacije, odnosno kombinovana nastava od ponedeljka primenjuje se u srednjim školama na teritoriji tri lokalne samouprave: Beograd, Vrnjačka Banja i Šabac.\nPre donošenja odluke, za svaku lokalnu samoupravu razmatrani su opšta epidemiološka situacija, podaci iz nadzora o obolevanju od kovid-19 kod učenika i nastavnika, kao i podaci o utvrđenim klasterima obolelih, odnosno broju odeljenja i grupa koja su prešla na drugi i/ili treći model nastave usled obolevanja učenika, saopštilo je Ministarstvo prosvete.\nPrema podacima iz nadzora preuzetim iz elektronskog sistema „Servis javnog zdravlja“ koje je Ministarstvu prosvete, nauke i tehnološkog razvoja dostavio Institut za javno zdravlje „Milan Jovanović Batut“ u nedelji od 07. oktobra do 13. oktobra broj obolele dece školskog uzrasta od šest do 18 godina je bio 3.442 (0.45 odsto).\nU osnovnim i srednjim školama ukupno su 63 (0.16 odsto) odeljenja (16 i manje učenika), koja su zbog najmanje tri slučaja infekcije učenika u odeljenju promenila način organizacije rada sa neposrednog rada na onlajn nastavu u poslednjih 10 kalendarskih dana.\nUkupno je 909 (2.31 odsto) odeljenja (17 i više učenika) koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih 10 kalendarskih dana i 132 (0.33 odsto) grupe u kojima se iz kombinovanog modela nastave prešlo na onlajn (pojava tri slučaja infekcije učenika) u poslednjih 10 kalendarskih dana.


Specijalni savetnik glavnog haškog tužioca Sergea Brammertza, Frederick Swinnen, danas je za RSE rekao da još nisu dobili zvaničnu odluku Srbije da saradnju sa Haškim tribunalom svodi na tehnički nivo.\n„Mi čekamo na sve detalje te odluke Srbije jer je do sada nismo primili informaciju, ali ono što u ovom trenutku možemo reći jeste da imamo nekoliko zahteva prema Srbiji koji se tiču pomoći suđenjima koja se trenutno vode u Haškom tribunalu. Nadamo se da će vlasti u Srbiji te zahteve obraditi i na njih odgovoriti, kao što su to činile i do sada. Ono što je za nas važno jeste da se posao obavlja. Dakle, čekamo da u narednim danima ili nedeljama dobijemo odgovore Beograda na zahteve koje smo mu uputili. To je za nas najvažnije“, kazao je Swinnen.


Ugradnja aero-poklopca na Isuzu D-Max - Isuzu Srbija\nIsuzu / Vesti i dešavanja / Ugradnja aero-poklopca na Isuzu D-Max\n5.5 – 7.5 tona\nUgradnja aero-poklopca na Isuzu D-Max\nMultifunkcionalno pikap vozilo, kakav je ISUZU D-Max, ne samo što istovremeno može da bude lako komercijalno vozilo, nosivosti oko 1000 kilograma već i robustni porodični automobil sa velikim prtljažnim prostorom u koji je moguće smestiti stvari petočlane familije i na dužem godišnjem odmoru.\nU zavisnosti od namene, D-Max je moguće ostaviti u izvornoj varijanti, sa otvorenim tovarnim prostorom, kao čistokrvni pikap ili ga opremiti nekim od elemenata dodatne opreme koji „zatvaraju“ tovarni prostor.\nBilo da je u pitanju canopy sa ili bez bočnih stakala, aluminijumska roletna ili klasični poklopac u visini bočnih stranica, konverzija je relativno jednostavna i brza, a mi vam demonstriramo „transformaciju“ jednog D-Max iz dostavnog vozila opremljenog tzv. canopy poklopcem u, slobodni smo da kažemo, lifestyle pikap sa aero-poklopcem tovarnog prostora.\nNaravno, ono što je bitno jeste stručna ugradnja od strane obučenih majstora, koji će to ne samo kvalitetno montirati i „naštelovati“, već i povezati (odnosno raskačiti) prateću instalaciju, u zavisnosti od toga koja se vrsta poklopca ugrađuje.\nTagovi: aero-poklopac canopy d-max dmax isuzu tovarni prostor ugradnja\n4x4 akcija australija crew crew cab d-max dmax dodatna oprema expedition isuzu Isuzu D-Max isuzu srbija isuzu vozila kamion kamionet kamioni L35 Lov Lov i Ribolov monster monster adventure monster truck MU-X N35 nagrada Novi Sad off-road offroad P75 pick-up pickup pikap poljoprivreda popust prodaja quasar raiffeisen leasing ribolov sajam sajam automobila salon trio motors truck vatrogasno vozilo vojvodina\nKineska kompanija Novaquest predstavila je model Star NX 585, baziran na aktuelnom ISUZU D-Max čija nadgradnja pruž… https://t.co/r72WP10cOzyesterday\nI ove godine, posetiocima 51. Međunarodnog sajma lova, ribolova, sporta i turizma LORIST 2018, koji se održao u Nov… https://t.co/u0NfceUIoo43 days ago\n#ISUZU je za sve zahtevnije kinesko tržište spremio specijalne X-Power edicije aktuelnog SUV modela mu-X i popularn… https://t.co/p8TlhVpdi543 days ago\nNa predstojećem, 51. Međunarodnom sajmu lova, ribolova i sporta - #LORIST 2018, koji se od 3. do 7. oktobra održava… https://t.co/w7K1i0eA0s75 days ago


Amerikanci u Vršcu snimaju horor - Katolička crkva odličan ambijent - eVršac\nVršac važi za veoma popularnu lokaciju za snimanje domaćih serija i filmova, a odnedavno zanimljiv je i stranim produkacijama. Ekipa američkog horor filma “True Hunting” odlučila je da baš u tom gradu snimi scene.\nEndru Fefer, izvršni producent kaže da postoji nekoliko scena u filmu koje su smeštene u crkvi.\n“Tražili smo crkve po Beogradu, većinom su to pravoslavne crkve koje imaju drugačiji izgled od onog kakav mi tražimo, jer se radnja filma odvija u SAD, onda smo čuli za ovu crkvu u Vršcu, posetili je i shvatili da je perfektna za naše potrebe. I evo nas ovde”, kaže američki producent za RTS.\nEndru kaže da mu je ovo već peti film koji snima u Srbiji i da je u našoj zemlji, proveo 3 godine snimajući, zbog čega se oseća kao da je napola Srbin.\n“Veliki sam fan snimanja u Srbiji, mislim da je ovo sjajno mesto za snimanje filmova, ekipa je divna, veoma je isplativo, zgrade i setovi su odlični”, dodaje Endru Fefer.\nOsim katoličke crkve, “ulogu” u stranim filmovima dobila je i vršačka Kula. Tamo se 2020. godine snimala četvrta sezona američke hit serije “Predstraža”.\nInače, “True Hunting” je horor priča o prvom egzorcizmu koji je snimljen i emitovan na televiziji i to na NBC kanalu 1971 godine. Taj prilog je postigao ogroman uspeh, ali ne i ekzorcizam jer ne samo da nije pomogao porodici Beker koja se podvrgla ovoj religisjkoj prakis koju mnogi nazivaju i “isterivanje đavola”.\nGlavnu ulogu ima Erin Moriarti koju domaća publika poznaje po filmu “Blood Father” sa Melom Gibsonom.


• Porodiljama pune zarade? (7)\nU opticaju su dve inicijative za poboljšavanje položaja trudnica i mladih majki. Gradsko veće je donelo odluku da u budžetu za narednu godinu budu obezbeđena sredsta za isplatu razlike zarade.\nPredlog za isplatu razlike do pune zarade uputila je gradskoj skupštini proletos Liga socijaldemokrata Vojvodine. Liga je inicijativu potkrepila sa potpisima preko hiljadu građana Sombora, ali ju je Skupština grada odbila. Radikali su bili poslovično uzdržani, protiv je bila većina vladajuće koalicije u sastavu DS, DSS, DZVM i SVM. „Za” su glasala tri odbornika, takođe vladajuće koalicije: LSV, SPO i G17. Zahtev je ponovljen prošle sedmice, kada je LSV na javnoj raspravi o budžetu za narednu godinu zatražio da se obezbede benificije za trudnice. Prema odgovoru gradonačelnika Ligi socijaldemokrata Vojvodine Gradsko veće donelo je odluku da se obezbede sredstva za trudnice sa nižim primanjima i nezaposlenim trudnicama sa skromnim porodičnim primanjima. Inicijativu za poboljšanje položaja trudnica uputili su i Ujedinjeni regioni Srbije. Oni Gradskom veću predlažu da svaka nezaposlena trudnica, kao i buduće majke, supruge poljoprivrednika dobijaju po 20.000 dinara nadoknade, sve dok dete ne navrši 1. godinu života. URS će predložiti i besplatan prevoz na teritoriji Sombora za građane starije od 65 godina, po ugledu na druge gradove Srbije. LSV i URS, u svojim današnjim saopštenjima, izražavaju nadu da će mere podrške mladim majkama doprineti poboljšanju demografske slike Sombora.\ntriletrip @ Pon, 14.11.2011. 14:31\ndruštvo gradonačelnik gradsko veće liga socijaldemokrata vojvodine podrška politika poljoprivrednici razlika skupština grada sombor subvencija trudnice ujedinjeni regioni srbije zarada


Tencent ulazi u automobilsku industriju | PC Press\n25. januar 2021. 28. januar 2021. Nemanja Momčilović\nKineski proizvođač automobila Geely je najavio još jedno veliko povezivanje u svojoj potrazi za izgradnjom automobila budućnosti. Najveći proizvođač automobila u privatnom vlasništvu u zemlji objavio je kasno u utorak da se udružuje sa kineskim društvenim mrežama i gigantom za video igre Tencent-om, kako bi razvio funkcije za pametne automobile, zajedno sa tehnologijom autonomne vožnje.\nOkuplja se snažan krug IT kompanija\nTencent je rekao u izjavi da će kompanije raditi zajedno na mobilnim aplikacijama i drugim funkcijama, poput interakcije između više ekrana, pametnih površina i inteligentnog govora, koje će biti dostupne vozačima i putnicima. Nijedna kompanija nije rekla koliko novca je posvetila partnerstvu. Prošle nedelje, Geely je objavio da će se udružiti sa pretraživačkim gigantom Baidu u oblasti proizvodnje električnih automobila.\nVest je ohrabrila investitore, a akcije ovih kompanije su u proseku porasle u poslednjim danima za oko 4%. Partnerstvo Tencent-a je treće u nizu za Geely, koji je takođe vlasnik Volva. Dva dana nakon objavljivanja sporazuma sa Baiduom, Geely je potpisao ugovor sa dobavljačem Apple-a Foxconnom o izradi automobila za druge proizvođače automobila i konsultacijama o električnim vozilima. Nalet korporativnih aktivnosti dolazi kada se konkurencija za automobile sledeće generacije zahuktava u Kini, najvećem svetskom tržištu automobila.\n← Amazon traži od Bajdena prioritizaciju vakcinisanja\nSledeći Nokia pametni telefon košta 100 dolara →


pink.rs | LEPE VESTI IZ KBC DRAGIŠA MIŠOVIĆ: Smanjuje se broj najmlađih pacijenata, šest mališana zaraženih koronom, jedan sa težom kliničkom slikom\nLEPE VESTI IZ KBC DRAGIŠA MIŠOVIĆ: Smanjuje se broj najmlađih pacijenata, šest mališana zaraženih koronom, jedan sa težom kliničkom slikom\nRukovodilac Dečje klinike u KBC Dragiša Mišović Olivera Ostojić kazala je jutros da je situacija nešto povoljnija i da se svakodnevno smanjuje broj lečene dece u toj ustanovi.\n"Trenutno imamo šest mališana sa svojim pratiocima koje lečimo. Od njih, jedno dete ima nešto težu kliničku sliku sa upalom pluća. Ostala su dosta dobro i biće još dan-dva, nakon čega im sledi kućni oporavak", rekla je Ostojić.\nNajviše je do sada, tokom leta, ali i u novembru i decembru, u ustanovi bilo 44-oro dece i isto toliko pratioca koji su bili kovid pozitivni, saopštila je ona i dodala da je od marta klinika praktično "porodična bolnica" koja leči i decu ali i njihove roditelje.\n"Do sada je u našoj ustanovi zbrinuto, od početka epidemije nešto preko 700 mališana a zabeleženo je preko 1500 ambulantnih pregleda. Mnogo su nam pomogli i trijažni centri u kovid ambulantama u domovima zdravlja nakon čega su deca slata u kovid bolničke centre", navela je ona.\nOna je kazala da je "produženi kovid", odnosno multisistemski inflamatorni sindrom zabeležen kod 1-1,5 odsto mališana.\n"To je, znači, kod 10-15-oro dece. Njihova zajednička karakteristika bila je da su bila odrasla deca, od 15 godina pa naviše, kao i da su bila gojazna. Gojaznost je bilo nešto što je donosilo ozbiljne obostrane upale pluća", istakla je Ostojić, dodajući da su deca dobro odreagovala na terapiju i posle 7-10 dana oporavljena išla kućama.\nUpitana za posledice po zdravlje dece, ona je rekla da kod najtežih pacijenata koje su imali trenutno nema nikakvih komplikacija i da je preporuka da se 3-6 meseci ne bave sportom.\n"Odnosi se na one koji su imali rendgenski potvrđene pneumonije. Njih tretiramo kao rekonvalescente. Znači, 3-6 meseci bez ozbiljnijeg fizičkog napora", zaključila je Ostojić.


Miroslav Đukić se rastao sa Herkulesom nakon ispadanja iz Primere, ali je srpski stručnjak pronašao novi angažman na Pirinejima pošto je potpisao ugovor sa Valjadolidom.\nĐukić se sa španskim drugoligašem obavezao na trogodišnju saradnju i ima zadatak da ga vrati u Primeru odakle je ispao u sezoni 2009/2010.\nValjadolid je imao prvoligaške ambicije i u nedavno završenoj sezoni, ali je eliminisan u baražu za popunu Primere od Elčea.\nĐukiću će pomoćni trener biti Rajmond Andrade, Dejan Ilić će biti zadužen za kondiciju, dok će u klubu ostati Huan Karlos Lopez, trener golmana.\nGALICIJA SLAVI Brežančić će igrati u Primeri, Ueska se prvi put u istoriji kluba plasirala u elitu /VIDEO/\nRAČIĆ BRILJIRAO NA DEBIJU I ODUŠEVIO SVE NA TENERIFAMA "Uživajmo u njegovim igrama, on je jedan od fudbalera koji mnogo obećava!"\nĐURĐEVIĆ REŠETA I NE NAMERAVA DA STANE Dao još dva gola za ubedljiv trijumf Hihona\nasroma1927 Djukic je jako dobar strucnjak,Partizan je u njegovo vreme igrao konstantno dobro i zao mi je sto su ga izradili i dali mu reprezentaciju mesec dana pre Olimpijskih igara a posle ga smenili\nBorac-Cacak Djuka je dobar trener/ ne sumljam u njega. Pobego covek od ove balavurdije\npoblemator đukić, mihajlović, nije sve tako crno, došlo je vreme da se napravi smena generacija i na polju trenera!!\nNenad-BG Nije niko njega izradio vec je on izradio Partizan i ostavio ga pred derbi bez ikakve najave.\nNenad-BG Konacno i covek koji je pokusao da Partizan osteti u derbiju, stavljajuci u tim igrace sa parnim kartonima utakmicu pred derbi, da nadje uhlebljenje..


VOJSKA VEŽBA I SA RUSIMA I SA NATO\n28. Maj 2018. godine\nPLAN MINISTARSTVA ODBRANE ZA UČEŠĆE U VOJNIM VEŽBAMA U 2018. ODSLIKAVA POLITIKU VOJNE NEUTRALNOSTI SRBIJE Dilema da li Srbija treba da ostvari bliže odnose sa NATO ili ODKB dobila je dugoročni odgovor u Nacrtu strategije nacionalne bezbednosti u kome se ističe jasno opredeljenje za vojnu neutralnost, što ne isključuje saradnju sa jednim i drugim savezom. U okviru Individualnog akcionog plana partnerstva (IPAP) Srbija ima najviši stepen saradnje sa NATO koji može da ima država nečlanica, dok u ODKB uživa status posmatrača, što je, takođe, najviši nivo partnerstva. Na strelištu “Šumatovac” kod Aleksinca prošle nedelje održana je kombinovana taktička vežba „Falcon 18“, na kojoj su učestvovali pripadnici specijalnih jedinica Vojske Srbije i oružanih snaga Grčke i to je druga od čak 12 planiranih vežbi sa NATO članicama ove godine. DVE VEĆ ZAVRŠENE - Pripadnici Vojske Srbije od početka godine učestvovali su na dve međunarodne vežbe sa NATO članicama, i to na Komandno-štabnoj vežbi „Trident Jaguar“ u svojstvu posmatrača u Danskoj (27. april - 7. maj) i taktičkoj vežbi sa bojnim gađanjem „Falcon“ u Srbiji. Do kraja 2018. planirano je učešće na sledećim vežbama: „Trident juncture 18“ u Švedskoj, „Falcon“ i „Sofex 18“ na teritoriji Grčke, „Regex 18“ i vojnomedicinska vežba sa Ujedinjenim Kraljevstvom u Srbiji, „Iron Cat 18“ i „Neighbours 18“ u Mađarskoj, „Air Solution 2018“ u Srbiji i Rumuniji, „Grifone 2018“ u Italiji i „Coronate mask 2018“ u Nemačkoj - kažu u Ministarstvu odbrane. Srbija se može pohvaliti i vojnom saradnjom sa SAD koja se ove godine odvija kroz sedam vežbi sa Evropskom komandom Oružanih snaga SAD i Nacionalnom gardom Ohaja. SLOVENSKO BRATSTVO - U 2018. imali smo jednu vežbu sa Evropskom komandom vojske SAD i Nacionalnom gardom Ohaja, komandnoštabnu vežbu podržanu računarskim simulacijama “Viking 18“ u Švedskoj i Srbiji. Do kraja godine planirano je da pripadnici VS učestvuju sa vojskom SAD na sledećim vežbama: „Platinum wolf 18“ (učestvuje i NG Ohajo) i „Vigilent wolf 18“ u Srbiji, „Saber strike“ u SAD, Poljskoj i Litvaniji, „Platinum lion 18“ u Bugarskoj i „Combined Resolve XI“ u Nemačkoj. Sa pripadnicima NG Ohajo planirana je vežba „Cyber Tesla“ u SAD i Srbiji - ističu u Ministarstvu odbrane. S druge strane, Vojska Srbije je znatno unapredila saradnju sa Rusijom, sa kojom će ove godine vežbati šest puta ili duplo više nego lane. Od početka 2018. nije bilo realizovanih vežbi sa Oružanim snagama RF, dok će do kraja godine biti realizovane vežbe: „Bars 2018“ i BG-3 u Srbiji, vežba podržana računarskim sistemima “Slovensko bratstvo” i Bataljonska vežba Zapadnog vojnog okruga u Rusiji. Vojska će učestvovati u na Međunarodnim vojnim igrama u disciplinama „Tenkovski biatlon“, „Snajperski par“ i „Inžinjerijska formula“ - podvlače u Ministarstvu i dodaju da će na taktičkoj vežbi “Slovensko bratstvo” (18-29. jun Novorosijsk) učestvovati oko 70 pripadnika naše vojske zajedno sa oružanim snagama Rusije i Belorusije. NIKAD RANIJE SA ODKB Vojska Srbije do sada nije učestvovala ni na jednoj ODKB vežbi sa naoružanim pripadnicima, a da bi se to dogodilo, moraju pristanak da daju svih šest članica ovog saveza - Rusija, Belorusija, Kazahstan, Jermenija, Kirgistan i Tadžikistan. U proteklom periodu VS je učestvovala samo na vežbama na bilateralnom nivou sa pojedinačnim članicama ovog saveza. Saradnja sa ODKB uspostavljena je prošle godine, i ona je rezultirala planiranim učešćem na tri vežbe u 2018. Imajući u vidu da se radi o uspostavljanju saradnje, planirano je učešće na nivou posmatrača na vežbama „Sadejstvo 2018“ i „Neraskidivo bratstvo“, dok je na taktičkoj vežbi KOBALT u Kazahstanu predviđeno učešće izviđačkog odeljenja - naglašavaju u MO. Srbija je prošle godine imala čak 178 aktivnosti sa NATO u koje se, između ostalog, ubrajaju kursevi, seminari, radionice i vežbe, od kojih je 51 aktivnost održana u Srbiji. S druge strane, ove godine planirano je 62 aktivnosti sa Rusijom, što je najveći broj do sada. Profesor Fakulteta bezbednosti Zoran Dragišić ističe da vojna neutralnost omogućuje Srbiji da vodi vrlo aktivnu, a ne izolacionu politiku. SA NATO NAJVIŠI STEPEN - Srbija je ostala čvrsto u stavu da neće ni u jedan savez, ali je zato vrlo aktivan međunarodni partner. Recimo, na sedmom je mestu u svetu po broju učešća u međunarodnim mirovnim operacijama. Kroz IPAP program Srbija ima najviši mogući stepen saradnje sa NATO. Ne treba zaboraviti ni činjenicu da je Srbija okružena NATO članicama i da je deo Partnerstva za mir zbog čega je saradnja sa NATO vrlo značajna i plodotvorna - objašnjava Dragišić. S RUSIMA ZNAČAJNO Kako kaže, NATO i ODKB ne treba porediti iako je i saradnja Srbije sa Rusijom vrlo značajna. Srbija i Rusija imaju vojnotehnički sporazum koji je veoma važan, pre svega zbog nabavke vojne opreme. Sa Rusijom imamo program saradnje koji nije tako veliki kao sa NATO, ali je značajan - podvlači Dragišić.\nSAD na regionalne vežbe često poziva i pripadnike Kosovskih snaga bezbednosti. Zbog toga naša vojska odbija da učestvuje u tim aktivnostima - objašnjavaju u Ministarstvu.\nŠta je zapravo „Regex 2018“?\nOd svih vojnih aktivnosti naše vojske, ove godine najveću pažnju javnosti privlači “Regex 2018” pošto je u pojedinim medijima najavljena kao prva vojna vežba NATO u Srbiji. “Regex 2018” održaće se na jesen u Beogradu. U Ministarstvu odbrane naglašavaju da se ne radi o NATO vežbi, već o nastavku vojne saradnje više zemalja u okviru regionalne inicijative pokrenute 2013.\ngodine. Kako kažu, “Regex” se tradicionalno realizuje uz stručnu i delimičnu finansijsku podršku Komande združenih snaga Napulja i prema NATO standardima koje su prihvatile i sve države članice EU.\nPlanirano je da se vežba izvede od 15. do 19.\noktobra u Centru za obuku putem simulacija Uprave za obuku i doktrinu u Beogradu. Na vežbi će učestvovati oko 120 pripadnika MO i VS i oko 50 pripadnika stranih oružanih snaga iz 20 zemalja, odnosno NATO partnerskih zemalja, Partnerstva za mir, Mediteranskog dijaloga, Istanbulske inicijative i Partnera širom sveta - kažu u Ministarstvu odbrane.


Izlog Levi's Store u Njujorku 5. juna 2019.\nNevladina organizacija "Da se zna" iz Beograda pozvala je na bojkot turske robne marke Waikiki, zbog odluke kompanije da ne prodaje garderobu sa LGBT simbolima.\nU izjavi za Radio Slobodna Evropa (RSE) Aleksandar Savić iz "Da se zna" ukazuje na značaj toga da u savremenom svetu brendovi imaju pozitivan stav prema ključnim vrednostima, kao što su ljudska prava.\n"Svejedno da li je u pitanju rasizam, homofobija, verska diskriminacija ili rodna ravnopravnost - vrlo je važno da brendovi znaju gde stoje i da to pokažu i preko svojih kolekcija, proizvoda, usluga", ističe Savić čija organizacija pruža pravnu i psihološku podršku osobama koje su pretrpele nasilje motivisano homofobijom i transfobijom.\nRadio Slobodna Evropa nije dobio odgovore u sedištu kompanije LC Waikiki u Turskoj o navodima udruženja "Da se zna" i o tome kako reaguju na poziv na bojkot njihovih proizvoda u Srbiji.\nKako se navodi u izveštaju Politica od 27. jula, ta kompanija je, prema nepotvrđenim navodima turskih medija, poslala zaposlenima "spisak LGBT simbola" i zabranila prodavnicama da prodaju odeću ukrašenu duginim bojama ili jednorozima. Politico navodi da iz Waikikija nisu odgovarali na poruke i pozive, u nameri da se dobije komentar.\n"Ove bizarne direktive su diskriminatorne jer stvaraju neprijateljsko i uvredljivo okruženje za LGBT zaposlenike i kupce. Molimo vas da dalje bojkotujete LC Waikiki!", dodaje se u postu "Da se zna" objavljenom na Instagramu:\nAleksandar Savić iz "Da se zna" kaže da je apel te organizacije na bojkot Waikikija u Srbiji naišao na dobar odziv na društvenim mrežama.\n"Objavu je lajkovalo 2.000-3.000, a šerovalo više od 1.500 ljudi", kaže on i dodaje da su takvo ponašanje turske kompanije osudile lokalne nevladine organizacije, kao i domaća LGBT+ zajednica.\nIstovremeno, neke druge kompanije u regionu šalju poruke inkluzije i slobode izbora. Tako je slovenački brend Cockta, deo Atlantic grupe, početkom marta, pokrenuo novu reklamnu kampanju, koja, pored ostalog, prikazuje i dve žene u intimnom zagrljaju uz poruku "Tvoja ljubav, tvoja stvar".\nDirektorka za korporativne komunikacije u Atlantic grupi, čiji je Cockta proizvod, Gabrijela Kasapović kaže za RSE da ta kompanija promoviše raznolikost.\n"Potpisnici smo i Povelje o raznolikosti - i kulturu dijaloga, smjerajući ne samo toleranciji kao minimumu snošljivosti u društvu, nego povrh toga i razumijevanju različitosti, za koju vjerujemo da donosi novu vrijednost u društvu i u poslu jednako", kaže Kasapović.\nSa njom su saglasni i u udruženju "Da se zna".\n"Cockta je preko kampanje sa temom "Moj život, moja stvar" podržala LGBT plus zajednicu. Mislim da je to jedan fenomenalan način na koji možete da pružite podršku toj zajednici", kaže Aleksandar Savić iz tog udruženja.\nPrema njegovim rečima, to je i dobar marketinški potez, ali sa snažnom političkom porukom.\n"Meni je drago što je Cockta, kao lokalni brend iz našeg regiona, uradila nešto tako hrabro", ističe Savić.\nUlaz slobodan za svaki pol (Natpis na vratima toaleta u kafeteriji u Duramu u Severnoj Karolini)\nOvo nije prva reklama velikih globalnih brendova u regionu Zapadnog Balkana koja promoviše jednakost.\nAleksandar Milojević, strateški planer u marketinškoj agenciji McCann Beograd, koja sarađuje sa Coca-Colom, podseća da je 2019. godine održan prvi Prajd u Severnoj Makedoniji, i da je Coca-Cola bila prvi veliki brend koji je taj Prajd podržao.\n"Zajedno sa partnerima iz kompanije Coca-Cola i našim kolegama iz kancelarije u Skoplju kreirali smo jednostavnu kampanju sa snažnom porukom "Ljubav je uvek ispravna" (Love is always the right way)", objašnjava Milojević za RSE.\nNaime, Coca-cola je u saradnji sa McCann Skoplje za svoju inkluzivnu kampanju kreativno iskoristila pežorativni i diskriminatorni pojam u makedonskom žargonu kojim se targetiraju LGBT osobe - "obraten", što znači "obrnut" ili "naopak".\nTako je za Prajd u Skoplju izašla limitirana serija flašica Coca-Cole sa specijalnom etiketom gde je logo okrenut naopako, a umesto standardnog natpisa "originalni ukus", pisalo je "Ljubav je uvek ispravna" (Love is always the right way). Poruka na etiketi se čitala kao odraz u ogledalu.\n"Ova mala ‘intervencija’ na etiketi i logotipu, sa lokalno relevantnim uvidom, ne samo da je pružila podršku lokalnoj zajednici, već je otvorila vrata i drugim, manjim lokalnim, brendovima da već ove godine pruže svoju podršku LGBT zajednici", kaže Aleksandar Milojević.\nParada ponosa, prvi put u Severnoj Makedoniji, uz veliki broj podržavalaca iz zemlje i inostranstva, kao i javnih ličnosti.\nGlobalni brend Coca-cola nije, međutim, prošle godine sjajno prošao u svojim kampanjama inkluzivnosti i slavljenja različitosti u Mađarskoj.\nAleksandar Savić iz "Da se zna" podseća da je jedna od tih kampanja, u kojoj su na bilbordima objavljivane fotografije istopolnih parova, uz slogane koji slave inkluzivnost, izazvala i proteste pristalica vladajućeg Fidesa, stranke mađarskog premijera Viktora Orbana.\nBilbord kompanije Coca-Cola u Budimpešti, avgust 2019.\nBeogradska agencija McCann je prošle godine promovisala inkluzivnu kampanju i u Beogradu sa partnerima iz organizacije "Da se zna", a kampanja se još uvek nalazi na naslovnoj stranici sajta agencije.\nIz ljudskog ugla\n"Kreirali smo kampanju sa sloganom "Ne odričem se", koji je kasnije postao i poruka beogradskog Prajda", objašnjava Milojević.\nOn dodaje da namera kampanje da se o temi prihvatanja u konzervativnom društvu govori iz ljudskog ugla – "jezikom roditelja koji svi razumeju". U sklopu kampanje su u nacionalnim i dnevnim novinama širom Srbije objavljivani i "oglasi" u kojima su roditelji podržali svoju LGBT decu.\nKampanja je aludirala na lokalnu izreku "Odreći ću te se preko novina", koja se često upotrebljava u Srbiji, u kojoj se i dalje preko oglasa oglašava poništavanje ličnih dokumenata.\n"Na taj način uspeli smo da pokrenemo razgovor u društvu koji gotovo da nije imao negativnih reakcija, po prvi put kada se govori o LGBT temama u Srbiji", kaže Milojević.\nDeco, volite koga želite\nLGBT populacija najviše diskriminisana\nNedavno istraživanje poverenice za zaštitu ravnopravnosti u Srbiji pоtvrdilо dа prеmа LGBТ grаđаnimа i dalje pоstојi vеlikа sоciјаlnа distаncа, аli istоvrеmеnо i svеst dа su оni јеdnа оd nајvišе diskriminisаnih društvеnih grupа u Srbiјi.\n"Diskriminаciја nа rаdnоm mеstu, оmаlоvаžаvајući оdnоs u јаvnоsti, kао i gоvоr mržnjе i fizički nаpаdi nа LGBТ оsоbе, i dаlје su svаkоdnеvnicа zа nеkе оd njih, štо pоkаzuје dа su hоmоfоbiја i trаnsfоbiја prisutni i dаlје", upozorila je Poverenica Brankica Janković 17. maja, povodom Меđunаrоdnоg dаnа bоrbе prоtiv trаnsfоbiје i hоmоfоbiје.\nU saopštenju objavljenom na sajtu Poverenice ističe se da su pripаdnici LGBТ pоpulаciје rаvnоprаvni člаnоvi društvа, te da se nе smе dоzvоliti dа njihоvа prаvа budu ugrоžеnа zbоg rоdnоg idеntitеtа ili sеksuаlnе оriјеntаciје.\nPolitika sa više lica\nAleksandar Savić iz "Da se zna" podvlači i da je, sem promocije LGBT i ljudskih prava, takođe važno da se kompanije pridržavaju tih principa u svojem poslovanju.\n"Da, dakle, ne eksploatišu svoje zaposlene, da ne upotrebljavaju decu za rad, da vode računa o zaštiti životne sredine prilikom proizvodnje... Jer, prosto, ne možete da javno zagovarate jednu politiku, jedne vrednosti, a da onda unutar kompanije zagovarate nešto potpuno drugo", predočava Savić.\nPoznati brendovi, dodaje Savić, finansijski podržavaju neke organizacije i mimo juna, meseca ponosa, ali je izuzetno važno da imaju interne politike koje podstiču inkluzivnost i da pokazuju kontinuitet u poštovanju ljudskih prava.\n"Brendovi odavno nisu samo proizvodi koji se konzumiraju, već vrednosti koje se žive i zastupaju", saglasan je i Aleksandar Milojević iz McCann-a.\nČak 77 odsto ljudi širom sveta veruje da su globalni brendovi, nasuprot vlada zemalja, oni koji mogu pre da naprave pozitivnu promenu u društvu i da imaju moć da učine svet boljim mestom, pokazuje istraživanje "Istina o globalnim brendovima 2" koje je sproveo McCannov ekspertski centar, navodi Milojević.\nDodaje da gotovo 90 odsto ljudi veruje da veliki brendovi moraju da se založe za ono u šta veruju. Navodi takođe kako je važno da inicijativa krene od velikih, poznatih, brendova kako bi bila ne samo podrška, već i ohrabrenje i pokretač svima da svojim poslovanjem i snagom koju poseduju doprinesu ostvarenju nekog od ciljeva održivog razvoja.\nBorba sa restriktivnim režimima\nIpak, i najveći globalni brendovi umeli su pokleknu pred lokalnim diskriminatornim zakonima.\nKako je objavio Huffington post, a prenela feministička organizacija Labris, IKEA je pre sedam godina povukla članak o britanskom lezbejskom paru Klari i Kristi iz svog magazina u Rusiji zbog tamošnjeg zakona o "homoseksualnoj propagandi", za čije kršenje kompanija može platiti i novčanu kaznu od čak 31.000 dolara.\nIz švedske kompanije su tim povodom saopštili da su tekst povukli usled mogućih pravnih posledica zbog nepoštovanja zakona zemlje-domaćina.\nIkea je, inače, pionirski globalni brend kad je reč o podršci istopolnim parovima, jedna je od prvih koja je pre više od 25 godina snimila reklamni spot sa jednim takvim parom.


27 decembar 2013\tNaslovna\nBudžet na dnevnom redu u „minut do 12“: Lokalni novčanik „težak“ 1,17 milijardi dinara\nPoslednja sednica lokalnog parlamenta ove godine zakazana je bukvalno „u minut do 12“ – za 30. decembar.\n21 februar 2014\tIzmeđu dva broja\nPriprema se rebalans lokalne kase - Greške u budžetu\nBudžet opštine Bečej za 2014. godinu usvojen je s zakašnjenjem, umesto zakonom predviđenog datuma, 20. decembra, tek 30. decembra prošle godine. Uskoro bi trebalo očekivati rebalans opštinskog budžeta, između ostalog i zbog grešaka napravljenih prilikom njegove izrade. Na prvi pogled laički je uočljivo da su zamenjene stavke za finansiranje rada Narodne biblioteke i Gradskog pozorišta, naime, za pozorište je u budžetu planiran iznos od 15,7 miliona dinara a za biblioteku 17,2 miliona, a treba da bude obrnuto, to jest pozorištu „pripada“ 17, a biblioteci 15 miliona dinara.\n16 maj 2014\tIzmeđu dva broja\nKoliko opština troši za kancelarijski i administrativni materijal? - Za tri godine 131.000 evra\nU elektronskoj eri lokalna samouprava prilično mnogo novca troši na kancelarijski materijal. Krajem aprila je na internet stranici opštine Bečej objavljeno da je posao nabavke administrativnog i kancelarijskog materijala za potrebe Opštinske uprave (nakon procesa javne nabavke male vrednosti) za 1.632.000 dinara (sa PDV-om) dobila trgovinska radnja „Mali princ“ JAP Bečej, Jovana Matić pr. Kriterijum za dodelu posla bila je najniža ponuđena cena, a primljeno je pet ponuda, piše na opštinskom sajtu.\n23 decembar 2014\tBečej\nSednica SO Bečej 30. decembra: Budžet „težak“ 1.432.418.000 dinara\n31 decembar 2014\tBečej\nSkupštinsko zasedanje u pet do 12: Donet budžet za 2015. godinu\nPretposlednjeg dana godine (30. decembar) lokalni odbornici su na 32. sednici Skupštine opštine Bečej usvojili programski budžet opštine za 2015. godinu koji je težak 1,4 milijarde dinara.


Džaferović i Komšićev kabinet s ambasadorima Kvinte\nTanjug 14. februara 2020. 18:38\nSARAJEVO – Član Predsedništva Bosne i Hercegovine Šefik Džaferović i članovi kabineta predsedavajućeg Predsedništva BiH Željka Komšića danas su razgovarali sa ambasadorima zemalja članica Kvinte i šefom Delegacije EU u BiH.\nTema razgovora bila je sprovođenje odluke Ustavnog suda BiH i kriza izazvana blokadom državnih institucija od predstavnika političkih stranaka iz entiteta RS, prenosi Klix.ba.\nDžaferović je ambasadore SAD, Velike Britanije, Nemačke, Francuske i Italije, i predstavnika EU u BiH, upoznao sa stavom te dvojice članova Predsedništva BiH da neće pristati ni na kakve političke ultimatume.\nOn je rekao da je blokada rada državnih institucija apsolutno neprihvatljiva.\nAmbasadorima je, kako se navodi, prenet odlučan stav članova Predsedništva BiH i njihovo čvrsto opredeljenje za striktno poštovanje Dejtonskog mirovnog sporazuma, Ustava BiH i odluka Ustavnog suda BiH.\nDžaferović je naglasio da sva rešenja moraju biti plod dijaloga, isključivo u okviru Ustava BiH i evropskih standarda, a nikako pokušaja dominacije ili ultimativnog nametanja bilo čije politike.\nSa ambasadorima Kvinte juče je razgovarao i srpski član Predsedništva BiH Milorad Dodik, koji ih je upoznao sa stavom zvaničnika RS da posle odluke suda BiH u vezi sa Zakonom o poljoprivrednom zemljštu RS, ne učestvuju u donošnjeu odluka na nivou BiH.


Srpski umetnici inspirisani Francuskom na Jutjub kanalu Francuskog instituta u Srbiji - Kulturni kišobran\nStrip projekti šestoro finalista sa konkursa Ukrštenih rezidencija između Francuske...\nTokom ovogodišnjeg Digitalnog novembra biće emitovani video eseji o poznatim srpskim umetnicima koji su živeli i radili u Francuskoj, a čija se dela čuvaju u muzejima Novog Sada i Beograda.\nDela predstavljaju kustosi i direktori muzeja u dvominutnim video zapisima koji će probuditi zanimanje za njih i za muzeje u kojima se nalaze: Galeriju Matice srpske Novi Sad, Spomen zbirku Pavle Beljanski Novi Sad, Galeriju lepih umetnosti Rajko Mamužić u Novom Sadu, i Narodni muzej Beograd.\nNove epizode se od 12. do 30. novembra svakodnevno objavljuju na Youtube kanalu, Fejsbuk i Instagram strani Francuskog instituta, a biće emitovane i na kanalima Radio Televizije Vojvodine i Radio Televizije Srbije.\nTijana Palkovljević Bugarski, upravnica Galerije Matice Srpske, o saradnji sa Francuskim institutom i programu koji promoviše našu kulturnu baštinu je rekla: “U ovim teškim okolnostima zajednički smo našli rešenje kako da promovišemo srpsku likovnu umetnost i da, kroz odabrane slike i kolekcije srpskih muzeja, pokažemo kako je francuska umetnost uticala na naše slikare, i kako su se oni na različite načine inspirisali Francuskom. Napravili smo odabir najatraktivnijih slika iz naših kolekcija, i snimili smo kratke pričice o njima i prešli iz našeg muzejskog u digitalni svet. Tako smo učinili da dela iz naših kolekcija budu dostupna i atraktivno predstavljena“.\nNa Youtube kanalu Francuskog instituta u Srbiji već je postavljeno nekoliko video eseja, u kojima su predstavljena značajna dela srpske umetnosti: „Kafana u Parizu“ Bogdana Šuputa, „Francuska ambasada u Beogradu“ Đorđa Jovanovića, „Pastirica“ Save Šumanovića, „Drvo u cvatu“ Petra Omčikusa“, „Predgrađe“ i „Motiv iz Pariza“ Koste Hakmana, „Pijani Brod“ Kosare Bokšan, „Velika Iza“ Vlaha Bukovca, „Bura“ Milorada Bate Mihailovića.\nTokom digitalnog novembra biće predstavljeno ukupno 15 dela srpske umetnosti inspirisane Francuskom, kao i dve slike francuskih slikara koje se nalaze u kolekciji Narodnog muzeja u Beogradu (André Lhote i Pjer Bonar). Video eseji su napravljeni u produkciji novosadskog ogranka Francuskog instituta u Srbiji.\nDigitalni novembar je festival digitalnih kultura koji se odvija u 75 zemalja širom sveta, a ističe rad francuskih talenata koji stvaraju u digitalnoj sferi i promoviše međunarodnu saradnju sa stručnjacima iz celog sveta. Ovogodišnje izdanje manifestacije u Srbiji fokusirano je na četiri glavne teme: očuvanje životne sredine i biodiverziteta, predstavljanje kulturne baštine Francuske i Srbije, položaj žena u savremenom svetu, i video igre.\ndigitalni novembar, Francuska, srpski umetnici


RAK kaznio BHRT sa 25.000 maraka Visokoin.com\nRAK kaznio BHRT sa 25.000 maraka\nRegulatorna agencija za komunikacije (RAK) je donijela rješenja koja se odnose na kršenje pravila i propisa Agencije, a kojima su izrečene kazne za nekoliko RTV stanica.\nUtvrđeno je da je BHT 1 prekršila član 3. Opšti principi stav 6, član 14. Raspored televizijskog oglašavanja stav 2 i član 18. Posebni javni servisi za emitovanje Kodeksa o oglašavanju i sponzorstvu u programima RTV stanica, te je izrečena jedinstvena novčana kazna od 25.000 KM, saopćeno je iz RAK-a.\nRadio – televiziji Federacije Bosne i Hercegovine (RTV FBiH) je izrečena novčana kazna od 4.000 KM jer je prekršila član 18. tačka 2 Posebni servisi za emitovanje Kodeksa o oglašavanju i sponzorstvu za radio i televiziju.\nTeleviziji Pink BH izrečene su dvije novčane kazne od 2.000 KM zbog utvrđenog kršenja članova 14. i 16. Kodeksa o oglašavanju i sponzorstvu, te zbog kršenja člana 4. Kodeksa o emitovanju RTV programa.\nOsim navedenih, 25. aprila ove godine izrečena još jedna novčana kazna televiziji Pink BH zbog kršenja člana 15. Opšti programski uslovi Pravila o dozvolama za zemaljsku radiodifuziju RTV programa, a u vezi s procentualnom zastupljenošću vlastite produkcije i promjene strukutre programa.\nZa utvrđeno kršenje izrečena je kazna od 20.000 KM, koja je nakon uložene žalbe Vijeću Agencije smanjena na 18.000 KM.\nOsim navedenih rješenja o izricanju novčanih kazni, Agencija je izrekla mjere pismenog upozorenja Alternativnoj televiziji, Hayat TV i televiziji Pink BH, te usmenog upozorenja za TV SA radi utvrđenog kršenja člana 3. Opšti principi oglašavanja, teletrgovine i sponzorstva stav 2 i stav 8, te člana 8. Oglašavanje i teletrgovina određenih proizvoda Kodeksa o oglašavanju i sponzorstvu u programima RTV stanica.\nTakođer, pismena upozorenja su izrečena TV OBN radi utvrđenog kršenja člana 19. Pravo na odgovor Kodeksa o emitovanju RTV programa i RTV FBiH zbog kršenja člana 21. Raspored i označavanje u svrhu zaštite maloljetnika Kodeksa o audiovizuelnim medijskim uslugama i medijskim uslugama radija.\nMjera pismenog upozorenja je izrečena i OTV Valentino radi kršenja člana 21. (2) i (3) Upućivanje informacija Agenciji i registar Agencije Pravila 55/2011 o pružanju audiovizuelnih medijskih usluga.\nAgencija trenutno provodi aktivnosti praćenja poštivanja pravila i propisa – Kodeksa o audiovizuelnim medijskim uslugama i medijskim uslugama radija, Kodeksa o komercijalnim komunikacijama, Pravila o dozvolama za distribuciju audiovizuelnih medijskih usluga i medijskih usluga radija, Pravila o pružanju audiovizuelnih medijskih usluga, Pravila o pružanju medijskih usluga radija i Pravila o javnim radio i televizijskim stanicama.\nSpomenuta pravila su stupila na snagu u januaru ove godine i rezultat su harmonizacije regulative s Direktivom Evropske unije o audiovizelnim medijskim uslugama, čime je Agencija ispunila obaveze iz Sporazuma o stabilizaciji i pridruživanju Evropskoj uniji iz okvira njene nadležnosti.


Počela izgradnja Brose fabrike i R&D centra u Pančevu\nU Pančevu je danas postavljen kamen temeljac za fabriku i istraživačko-razvojni centar jednog od svetskih lidera u proizvodnji delova za automobilsku industriju – nemačke kompanije Brose. Celokupna investicija Brose u Srbiji vredna je više od 180 miliona evra, a doneće 1.100 novih radnih mesta, novu tehnologiju i ulaganje u R&D aktivnosti.\nU fabrici u Srbiji Brose će proizvoditi module ventilatora za hlađenje motora za sisteme upravljača i pumpe za ulje, kao i elektromotore.\nU ime kompanije Brose ceremoniji su prisustvovali tehnički direktor Tomas Špangler i predsedavajući Brose Grupom, Majkl Stoček, a uz predsednika Republike Srbije Aleksandra Vučića svečanosti su još prisustvovali i Nj.E. ambasador Nemačke Tomas Šib, predsednik Pokrajinske vlade Igor Mirović i gradonačelnik Pančeva Saša Pavlov.\nTomas Špangler, tehnički direktor Brose Grupe rekao je da u Pančevu imaju ambiciozne planove i da su za sada izdvojili 120 miliona evra za izgradnju prve faze od 60.000 m2, prvog proizvodnog pogona i razvojnog centra u ovom mestu.\nKako je kazao pokretanje proizvodnje očekuje se sredinom sledeće godine. Prema rečima Španglera fabrika će se fokusirati na proizvodnju elektromotora, a biće izgrađena i posebna "konstruktivna hala za elektroniku".\nOn je dodao da će grupacija snadbevati evropsko tržište upravo iz Pančeva, a da je u planu da do 2025. u Srbiji imaju promet od 440 miliona evra.\n“Itekako svesno smo odabrali Pančevo i Srbiju, nakon što smo analizirali više lokacija širom Evrope. Ovde imamo visokokvalifikovane kadrove, veoma nam je važna blizina Beograda i Novog Sada, kao univerzitetskih gradova. Do kraja godine nam je u planu 80 zaposlenih u oblasti elektronike i razvoja jer osim proizvodnih pogona, imaćemo odeljenje koje će se baviti razvojem i biće nam potrebni kvalifikovani kadrovi koji se bave razvojem hardvera i softvera”, naglasio je Špangler.\nPredsednik Srbije izjavio je da je dolazak Brose u Srbiju jedna je od najboljih stvari koja se zemlji dogodila u poslednjih 50 godina i zahvalio se investitorima što su odabrali Srbiju za novo ulaganje.\n“Brose je jedna od fabrika koja će da menja sve, ne samo u Pančevu, Banatu, već će pozitivno da utiče i na Beograd, celu Srbiju. Za nas to znači dodatni izvoz od 450 miliona evra i 1.100 radnika", rekao je Vučić.\nKompanija Brose je četvrta po veličini porodična kompanija na svetu koja snabdeva automobilsku industriju. Kompanija razvija i proizvodi mehatroničke sisteme za automobilska vrata i sedišta, kao i električne motore i elektroniku, između ostalog, za sisteme upravljača, kočnice, menjače i hlađenje motora.\nGodišnje proizvedu 200 miliona elektromotora za svet, a svako vozilo na svetu ima više od dva elektromotora napravljena u Brose-u. Oko 26.000 radnika na 64 lokacije u 24 zemlje, ostvaruje promet od 6,2 milijarde evra.


Za prve pozive stigao je veliki broj prijava koje se obrađuju, a uskoro će početi isplata sredstava iz ovog fonda. Ministar poljoprivrede, šumarstva i vodoprivrede Branislav Nedimović predsedavao je na Trećem zasedanju IPARD Odbora za praćenje i tom prilikom je istakao da je Vlada Srbije ispunila obećanje koje je dala i da sada Srbija posle\nZaključno sa trećim javnim pozivom iz IPARD programa, konsultantska agencija Smart IPARD pripremila je i predala zahteve za odobravanje investicija u poljoprivredu i prehrambenu industriju vredne više od šest miliona evra. Na trećem konkursu reč je o ulaganjima u opremu za preradu mleka i povrća u nekoliko preduzeća iz prerađivačke industrije Srbije. Naši klijenti\nPrvih petnaestak ugovori za korišćenje bespovratnih sredstava iz IPARD fondova očekujemo da će biti potpisani oko 10. juna, rekao je danas ministar poljoprivrede Branislav Nedimović. On je pojasnio da Srbija dobija 175 miliona evra bespovratne pomoći od EU za IPARD program, i da je Srbija nakon “osam godina mučenja” uspela da dobije akreditaciju. “U ponedeljak


source.ba | Nevjerovatna nesreća u Madridu: Eksplodirao laptop u torbi jedne djevojke, povrijeđeno šest osoba\nNajmanje šest ljudi povrijeđeno je kada je u metrou u Madridu eksplodirao laptop u torbi jedne djevojke, javili su lokalni španski mediji.\nU izvještajima se navodi da je eksplozija izazvala paniku, jer su putnici pomislili da se radi o eksploziji bombe.\nIzvještaji sa terena ukazuju na to da je jedan od putnika aktivirao kočnicu za hitne slučajeve i da je izašao iz metroa.\nJedan od svjedoka incidenta rekao je da se voz zaustavio i da se putnicima pruža pomoć usljed napada panike.\nDrugi svjedok događaja objavio je na društvenim medijima video-snimak evakuacije, uz kritike kompaniji "Madridski metro", zbog toga što su putnici bili zatvoreni u vagonu 30 minuta.\nEksplozija je izazvala kratak prekid željezničkog saobraćaja, ali su linije saobraćaja kasnije ponovo uspostavljene, prenijela je Russia Today.